text:
Luka 15:20 - Arahaguruka ajya kwa se."Agituruka kure, se aramubona aramubabarira, arirukanka aramuhobera, aramusoma. Nyuma y’inyigisho nabagejejeho ejo ivuga ku masomo dukura mu mugani w’Umwana w’ikirara, nifuje kubagezaho irindi somo rikomeye ryo " Guhishurirwa Imana Data".
Maze gucukumbura no gutekereza kuri uriya mugani, nasanze iriya nkuru yonyine ihagije kugirango yigishe umuntu kumenya no guhishurirwa Imana.
Usomye kiriya gice, urasanga Imana yaritamuruye ikatwiyereka muri uriya mugani. Kuva umuntu wa mbere acumura kugeza magingo aya Imana yagaragaje ko itishimira guhana, nta n’ubwo yihutira guhana ahubwo yishimira kubabarira no kwakira umunyabyaha. N’Imana itanga andi mahirwe! Maze kongera gusubira muri kiriya gice, natangajwe no gusobanukirwa uburyo ki Imana ari Data.
Ibi bintu 4 byamfashije.
1. Imana Data igaragaza ishusho y’Umubyeyi wishimira kandi witeguye kwegerwa. Iteka Umwana yegera se n’ubwo yaba atinyitse...akomeye..............ategerwa. Umuntu ava mu kazi ari umuyobozi runaka nka Minisitiri, Generali, Bishop n’abandi. yagera mu rugo akaba Papa. Igitinyiro cye no kutegerwa abisiga hanze. Abana bamugwa mu nda, bakamutetaho nka Papa.
Ndibaza ko ikintu cyatunguye umwana w’ikirara ni ugusanga Papa akiri Papa. Ni Koko Imana ni Data. Kimwe n’umwana w’ikirara, wowe ushobora kwibagirwa ko ari so ariko Imana yo ntabwo yakwibagirwa kuba Umubyeyi! Mu gihe umwana yibwiye ko se yahinduye "statut" ko nawe atakiri umwana ahubwo yasabaga gufatwa nk’umukozi (ibi yabifataga nk’amahirwe yagirirwa) se we yamweretse ko atigeze areka kuba Umubyeyi we.
Nta kindi Imana yaba! Mu byo idashoboye n’ukwiyambura ububyeyi! Impamvu N’uko Imana itagirwa Papa n’ibyo twakoze cg ngo ibyamburwe n’uko twitwaye. Yabaye Papa tutaramenya ko turi abana, tutaramenya ikibi n’icyiza, tutariga gukora neza ngo twemerwe. Yatwemeye nk’abana tutarabaho! Twisanze turi abana nayo yisanze ari umubyeyi.
2. Imana Data ifite inshigano yo kudutunga no kutwambika. Ibyo ni byo nkorera abana banjye buri munsi. Umwana w’ikirara yatunguwe no gusanga Papa akigabura, akibitse imyenda yo kumwabika.
3. Imana Data niyo yonyine ishobora kumva umwana! Mu gihe ubwawe utiyumva...utumva ibyakubayeho, utiyakira,...mu gihe nta wundi muntu ukumva, Imana Data yo irakumva! Uriya mwana yumviswe atarisobanura, yababariwe ataravuga n’impamvu yamuteye kuraruka!
4. Imana Data niyo isubiza umuntu iteka, icyubahiro. Ninayo ihumuriza. Ibyo abandi bose bari gukorera uriya mwana se atamwakiriye, atamubabariye, ntibyari kumushimisha. Yarakeneye ijambo rimwe gusa: ijambo rya se. Amaze kuryumva, umutwaro, igisebo, isoni, izina ribi....byarashyize!
Reka nkwibarize, mu buzima bwawe wamenye Imana Data? BYIBAZEHO.
Rev. Dr. Fidèle Masengo, Foursquare Church Kimironko masengof@yahoo.fr


c: text/html

text:
Uwiteka abwira Mose ati “Mbese amaboko y’Uwiteka abaye magufi? None urareba yuko ijambo ryanjye rigusohorera, cyangwa ritagusohorera.” Kubara 11:23.
Abisiraheli bitotomberaga indyo imwe babonaga bakiri mu butayu. “Ariko none turumye ntacyo dufite, nta kindi tureba kitari manu.” Kubara 11:6. “Nakura he inyama zo kugaburira ubu bwoko bwose, ko bandirira imbere bati ‘Duhe inyama tuzirye’?” Kubara 11:13.
Abisiraheli bananiwe guha agaciro uburyo bw’igitangaza babonagamo ibyo kurya: manu.
Iyi myitwarire yabo yarakaje Mose cyane nawe abitura Imana. “Ni iki gituma ugirira nabi umugaragu wawe? Ni iki kimbujije kukugiriraho umugisha, ukanyikoreza aba bantu bose ho umutwaro?” Kubara 11:11.
Ariko Imana yatabaye Mose ibasezeranya inyama, ariko we akomeza gushidikanya. “Bazababagira imikumbi n’amashyo byo kubahaza? Cyangwa amafi yo mu nyaja yose azabateranirizwa yo kubahaza?” Kubara 11:22.
Yiyumvishaga ko Imana idashobora kubona inyama zo guhaza abantu benshi yari ayoboye. Ntiyumvaga ukuntu Imana yabaha inyama bari mu butayu; aho batororaga cyangwa ngo bahinge.
Ariko se ni iki cyananiye Imana? Nta na kimwe. “Dore ukuboko k’Uwiteka ntikwaheze ngo ananirwe gukiza, n’ugutwi kwe ntikwapfuye ngo ananirwe kumva.” Yesaya 59:1.
“… mbese mwangisha impaka z’ibizaza, mukantegekera iby’abahungu banjye n’ibyo nkoresha intoki? Naremye isi nyiremeramo abantu, ijuru nararyibambaye n’intoki zanjye, n’ingabo zaryo zose ndazitegeka.” Yesaya 45:11-12.
Iyi Mana yatabaye abisiraheli,iracyakora na n’ubu, iragukunda, nta cyayinaniye kandi ikwitayeho.

robotstxt: allowed

filter: keep


text:
Ubu bushashatsi bwashyizwe ahagaragara kuri uyu wa Kabiri taliki 15 Ugushyingo 2016 bwakozwe hakurikijwe inkingi enye za Guverinoma zirimo Umutekano, Ubutabera, Imiyoborere myiza n’Imibereho myiza y’abaturage.
Umuyobozi Mukuru ushinzwe imirimo rusange muri RGB, Kalisa Edouard, avuga ko n’ubwo hari ahagaragara ibipimo bikiri hasi bidasobanuye ko nta kiba cyakozwe ahubwo ari uko imyumvire y’abaturage igenda izamuka bityo bakaba bakeneye byinshi.
Yagize ati “Sinavuga ko kuba biri hasi ari ikibazo gikomeye cyangwa nta gikorwa, ahubwo ibiba byakozwe bituma bagira imyumvire iteye imbere, bakagenda bakenera ibindi byiyongereye. Icyo bivuze ni ugukomeza gushyiramo ingufu.”
Akomeza asaba abayobozi b’inzego z’ibanze kurushaho gufatanya n’abaturage bakarebera hamwe ahakenewe kongerwa ingufu no kongera ibikorwa n’imibare y’umusaruro ubibonekamo.
Umuyobozi w’Akarere ka Gakenke, Nzamwita Déogratias, atangaza ko ubu bushakashatsi bugiye kubafasha kwegera abaturage.
Yagize ati “Twe nk’abayobozi tugomba kurushaho kwegera abaturage kuko byagaragaye ko ibikorwa bagizemo uruhare cyangwa batanzemo ibitekerezo ni byo biramba, iki nicyo tugiye kongeramo imbaraga.”
Umuyobozi w’Intara y’Amajyaruguru, Musabyimana Jean Claude we avuga ko ubu bushakashatsi bugaragaza ubutumwa abaturage baba bageneye ubuyobozi mu nzego zitandukanye kandi ko aho ibipimo bikiri hasi hagiye gukorwa ubukangurambaga no gushishikariza abaturage kurushaho kugira uruhare mu bibakorerwa.
Ati “Ubu butumwa babuhaye twe b’abayobozi mu nzego za Leta ndetse n’abikorera, ikigiye gukorwa ni ubukangurambaga mu kwegera abaturage no kubashishikariza kugira uruhare mu bibakorerwa.”
Ubushakashatsi bwakozwe ku ngingo 14 zirimo uburezi, ubuhinzi, ubworozi, serivisi zitangwa n’inzego z’ibanze, ubutabera, iyubahirizwa ry’amahame y’imiyoborere n’icyizere ku nzego z’ubuyobozi, ubuzima, isuku n’isukura, imibereho myiza y’abaturage, ibikorwaremezo, ubutaka, umutekano, umudendezo w’abaturage n’ibibazo by’ihohoterwa, uruhare rw’abaturage mu bibakorerwa.
Mu gihugu hose, imibare igaragaza ko impuzandengo y’ubushakashatsi yagabanutseho 2,6% kuko yavuye kuri 71,1% mu mwaka wa 2015 ikagera kuri 67,7% muri uyu mwaka.


text:
Wowe Bruce Mushumba ntabwo nemeranya nawe. Ukeka ko Mgr yagira icyo akora wenyine njye nawe tutamufashije? Yewe n'iyo yafata buri nzu maze agashyira umusaraba muri buri cyumba cg agaha abagize umuryango, buri wese, akabaha bibiliya, ntibyabuza abantu kugoma no kujya mubintu bidafitiye société akamaro. Gutoza ibyiza si inshingano ya Mgr gusa. Nawe mubyo ukora buri munsi bigomba kuba urugero rw'urukundo. Iyi nyandiko washyize aha ndakeka ko utabanje gutekereza cyane.
kabeho j.m.v - 20/12/2016 saa 12:47


text:
Abafilipi 4:4
"Mujye mwishimira mu Mwami wacu iminsi yose. Yewe, nongeye kubivuga nti"Mwishime!"
Uyu munsi nifuje gukomeza iyi nyigisho mvuga gusa ikintu kimwe nabanje kumva mu gihe nigaga kuri iki cyanditswe: Twishimira mu Mwami wacu Yesu.
Abantu benshi bagerageje gusubiza ibibazo nabajije ejo, bibagiwe ijambo rikomeye rigize kiriya cyanditswe: "Mu Mwami wacu ". Niyo mpamvu bibazaga niba kutishima ari bibi, niba kwishima buri gihe bishoboka, etc.
Ariko nyuma yo gusoma no kwiga, nasanze "Umwami wacu Yesu ariwe nkingi y’ibyishimo nyabyo.
Ahatari mu Mwami haba umunezero w’akanya gato ariko mu Mwami Yesu ni mu isoko y’ibyishimo. Ukora ubukwe ukishima iby’igihe, wabona akazi kakagushimisha by’igihe, wabyara umwana ukanyurwa mu gihe runaka, wagura inzu, umwenda, imodoka, wabona promotion mu kazi,etc. Bikaguha ibyishimo by’igihe.
Siko bimeze mu Mwami! Njye kuva ngeze mu Mwami ndahamya ko arushaho kunshimisha, ambereye ibyishimo,...nawe se? Niba atagushimisha buri munsi, ibaze koko niba uri mu Mwami. Niba urimo hamamo!
Mugire umunsi mwiza mwese!
Dr Fidèle MASENGO, Foursquare Gospel Church Kimironko masengof@yahoo.fr


text:
Nyamagabe: Abaturage babashije kwesa imihigo ariko ngo ntibibahagije
Abaturage nubwo babashije kwesa imihigo ugereranyije n’ibihe byashize, ngo ntibibahagije bitewe n’uko bumva ko hari byinshi batarabasha kugeraho.
Umwaka w’imihigo ushize wa 2013-2014, akarere ka Nyamagabe kari kasubiye inyuma kajya ku mwanya 21 mu turere 30, ariko muri uyu mwaka wa 2014-2015 kakaba kari kabashije kwikubita agashyi kakaza ku mwanya wa 7, gusa ngo ku baturage barifuza kongera kujya kaba akambere.
Nzamurambaho Daniel, umuturage utuye mu murenge wa Gasaka, akagari ka Kigeme, umudugudu wa Munombe, yatangaje ko abaturage bari babarabajwe n’uko akarere kabo kasubiye inyuma kari gasanzwe ari indashyikirwa.
Yagize ati “Ubushize twabaye aba 21 turababra cyane, twari tumaze imyaka myinshi tuba abambere, turangije tuba abanyuma twibazaga ese habaye iki, kandi abaturage barahari, abafatanyabikorwa abayobozi bikatuyobera.
Nzamurambaho yakomeje avuga ko nkabaturage bagikeneye kugera ku iterambere ryinshi bafatanyije n’ubuyobozi babasha kurushaho kwesa imihigo.
Yagize ati “Turashakako meya dufatanya ibintu byose bishoboka, ahubwo n’uriya mwanya wa 7 ntabwo tuwemera, turashaka uko twari turi kuko twigeze kuba abambere inshuro eshatu, kandi dufatanije byose birashoboka.â€
Abaturage ngo nubwo bageze kuri byinshi mu nzego zose, ari iz’ubuzima, ubuhinzi, n’ibindi ariko ngo baracyakeneye ubufasha mu kugezwaho ibikorwa remezo byinshi birimo, amashanyarazi, amazi n’imihanda.


text:
Sobanukirwa ibintu 4 Yabesi yasabye Imana ( Igice cya 2)
Ibintu 4 Yabesi yasabye Imana 1Ngoma 4:10 (Igice cya 2)
Yabesi yasabye Imana umugisha
1. Umugisha: Umugisha utandukanye n’ubutunzi. Abantu benshi biruka inyuma y’ubutunzi, ariko ntibabushyikira ahubwo burabasiga.
Umugisha uba ku muntu akawugendana aho agiye hose, kuko Imana yabwiye Aburahamu ngo “Nzaguha umugisha, kandi nzaguhindura umugisha.” Bibiliya iravuga ngo umugisha Imana itanga nta mubabaro yongeraho, ariko urebye neza ubutunzi bw’abantu buba burimo imibabaro myinshi. Kuba umugisha ni ikintu gikomeye cyo kwishimirwa, kuko bizatuma hakira benshi ku bwawe. Yosefu yari umugisha muri Egiputa, kuko Bibiliya ivuga ngo icyo yakoragaho cyose cyagiraga umugisha. Kugeza ubwo abereye umugisha igihugu cyose.
Ibyo ntibyakorwa n’uko ufite ubutunzi, kandi n’ubwo wabukoresha wakiza imibiri gusa mu mitima ntuhagere kandi umuntu ni umwuka. N’aho yagira ibingana iki ariko ubugingo butameze neza nta cyagenda. Tube umugisha kandi dusenge Imana iduhe umugisha, ariko twe ubwacu twarahindutse umugisha.
Ntibivuga ngo kuba uri umuntu w’Imana utazahura n’ibibazo, ahubwo menya ko kubakunda Imana byose bifataniriza hamwe kubazanira ibyiza (Abaroma 8:28). Ibyo byakubayeho Imana izabihindura ubuhamya bukomeye. Baca umugani mu Kinyarwanda ngo uwavuga ay’ubuki nta waburya. Kuki? Inzuki zikura ubuki ahantu habi bamenye amafu, n’ahandi... Ariko izindi zigakura ubuki mu ndabyo, zabivanga zigakoramo ubuki bwiza. Nawe Imana izafata ibyo wanyuzemo bibi ivange n’ibya none byiza, bibyare ejo hazaza heza huzuye amashimwe.
Yabesi yabayeho yaratereranywe. Wenda nawe ni uko byakumereye, ariko nyuma asenze Imana ihindura ibintu. Humura ejo hazaza hawe ni heza, numenya ko Imana ihindura amateka y’umuntu ukabyizera. Abaheburayo 11:1 haranditswe ngo “Kwizera ni ukumenya rwose ibyiringirwa, udashidikanya ko bitazaba.” Burya Dawidi yari umunyamugisha, Sawuli ari umutunzi ariko atagira umugisha w’Imana! Tandukanya umugisha n’ubutunzi, bizagufasha kutifuza ibivuye mu butunzi bubi kandi unyurwe n’uko Imana yakugize.
Biracyakomeza.......ntuzacikwe n’igice cya 3
Wifuza kuzajya ubona inyigisho mu buryo bukoroheye ukaba ukoresha whatsapp twandikire kuri +250788422984
Email:hadesire@yahoo.fr
Pastor Desire@agakiza.org


text: Nitwa Jacques Rugamba nzwi cyane ku izina rya Jack-B. Ndi umuhanzi nyarwanda mu njyana ya RnB/Pop. Ndi mwene Straton Sebarembe na Scyenphrose Uwambaye. Navutse kuwa 9 Gicurasi 1986. Ndi bucura mu muryango w’abana 3. Ntuye i Nyairambo. Amashuri abanza nayize ku Ishuri ribanza ry’Intwari (I Nyamirambo) ayisumbuye nyatangirira kuri APAPE nyarangiriza muri Ecole Islamique de Ruhengeri. Jack-B yahereye mu kubyina mbere yo kuba umuhanzi? Ubundi natangiye ndi umubyinnyi. Kubyina nabitangiye niga mu mwaka wa mbere nakundaga indirimbo za Michael Jackon nkajya nzibyina mu mihuro. Hari indirimbo yigeze kugerwaho ya Koffi yitwa Loi, iyo ndirimbo niyo narayikunze cyane nuko ntangira ntyo kubyina. Naje kujya mu itsinda ryitwa Good Guys ryari rigezweho mu Rwanda, nibwo natangiye kujya ngaragara cyane... soma ibindi


text:
Guhangana n’indwara zibirayi neza ni ingenzi kugirango ubone umusaruro mwiza w’ibirayi by’umweru (solanum tuberosum l.). Igihingwa k’ikirayi kiba gishobora gufatwa n’indwara nibura 75 n’ibindi bibazo bidaterwa n’ubukoko, inyinshi muri zo zituma habaho gutakaza umusaruru mu bice my’amajyaruguru y’iburasirazuba bwa leta zunze ubumwe z’amerika.ibirayi ni ibihingwa bisakaye ahantu hose, imbuto zabyo zishobora gutera indwara. Ibikomere byinshi bishobora gutera indwara biboneka ku mbuto. Uburyo bwo kugenzura ibibazo biboneka k’umusaruro, biterwa n’indwara zo ku mbuto.
Intego yo kurwanya izo ndwara ni ukurinda neza imbuto z’ibirayi kuko arizo zigaragara no ku musaruro. Indwara 20 zigaragara kandi zanduza izo mbuto zikaba zinangiza umusaruro mu majyaruguru y’iburasirazuba bwa leta zunze ubumwe z’amerika zavuzweho. Ibimenyetso by’izo ndwara nk’uko zigaragara ku mbuto zigaragara ku bishushanyo.
It is a great website.. The Design looks very good.. Keep working like that!.
usb 3 flash drive


text:
Kubwiza umukunzi wawe ukuri nabi bishobora kubatanya
Kutabwiza umukunzi wawe ukuri ntawabishima, kuko bisenya, ariko hari ukuri gushobora kugira ingaruka ku mibanire yanyu bitewe n’uko uko kuri kumeze n’igihe kuvugiwemo.
Abantu bakundana urukundo nyakuri, ni ngombwa ko babwizanya ukuri, ariko kandi bakabwirana ukutagira uwo gukomeretsa muri bo, kuko hari ukuri gushobora gukomeretsa uwo ukubwiye, umwanya yari yaraguhaye mu mutima we agahita awukwaka bitewe n’igihe kuvugiwemo.
Abantu batandukanye twaganiriye ku kuri kubwirwa umukunzi, bamwe (...)
Kutabwiza umukunzi wawe ukuri ntawabishima, kuko bisenya, ariko hari ukuri gushobora kugira ingaruka ku mibanire yanyu bitewe n’uko uko kuri kumeze n’igihe kuvugiwemo.
Abantu bakundana urukundo nyakuri, ni ngombwa ko babwizanya ukuri, ariko kandi bakabwirana ukutagira uwo gukomeretsa muri bo, kuko hari ukuri gushobora gukomeretsa uwo ukubwiye, umwanya yari yaraguhaye mu mutima we agahita awukwaka bitewe n’igihe kuvugiwemo.
Abantu batandukanye twaganiriye ku kuri kubwirwa umukunzi, bamwe bavuga ko nta mupaka ugomba kubaho mu kubwiza umukunzi wawe ukuri, abandi bakavuga ko ukuri kose atari ngombwa kukuvuga.
Umukobwa umwe tutari butangaze amazina ye nkuko yabidusabye, yari yaravuganye n’umuhungu bakundanaga ko bazajya babwizanya ukuri, umunsi umwe umuhungu asaba uwo mukobwa kumuherekeza mu bukwe bw’umuhungu w’inshuti ye, bagezeyo umukobwa abonye umuhungu warongoye, abwira inshuti ye ati” Sheri uziko hari ikintu nibagiwe kukubwira, urabona uyu muhungu warongoye, tutaramenyana niwe twakundanaga cyane najyaga kumusura nkamarayo iminsi ibiri.’’
Kuva yamubwira ayo magambo, undi ntiyongeye kuvuga, ubukwe burangiye, yakuyeho telefoni, yimuka n’aho yabaga.
Umukobwa agisha inama ngo ntazi icyatumye umukunzi we amwanga, mu gihe ngo biteguraga kuzarushinga muri Werurwe 2013.
Bamwe mu bantu bamaze igihe kitari gito bakundana batangaza ko, ntacyo umuntu akwiye guhisha umukunzi we, kuko iyo amenye icyo wamuhishe akibwiwe n’abandi, bishobora kubangamira urukundo rwanyu cyangwa bikanabatanya burundu.
Umugabo umwe ariko umaze imyaka icyenda yubatse urugo ati”Abantu bakundana bakwiye kubwizanya ukuri, kuzima, kubaka, kudakomeretsa kandi ku gihe”.
Mbere yo kubwiza umukunzi wawe ukuri banza urebe umwanya murimo, kandi umutegure kugira ngo utamukomeretsa, cyangwa ukangiza urukundo rwanyu.
Ntugategereze ko uwo mukundana akubwirwa n’abandi, kuko abandi bashobora kutakuvuga uko kuri, bikakugiraho ingaruka imbere ye, icyubahiro yaguhaga n’urukundo yaragufitiye bikayoyoka.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
mar.
15
juil.
2014
Kuri icyi cyumweru taliki ya 12/07/2014, Umushumba wa Diyosezi Gatolika ya Byumba yahaye ubupadiri abadiyakoni babiri aribo Diyakoni Jean Bosco RWUBAKE na Diyakoni Thierry RUGIRA.
Diyakoni Jean Bosco Rwubake akomoka muri muri Paruwasi Katedrali ya Byumba muri Santarari ya Shangasha, muri Sikirisali ya Kaneza (Nyabishambi). Naho Diyakoni Thierry Rugira we akomoka muri Arikidiyosezi ya Kigari, muri Paruwa ya Regina Pacis/ Remera, akaba yarahawe Paruwasi ya Gituza ngo imubyare kuko yasabye kuba umupadiri wa Diyosezi ya Byumba.
Ibirori byabimburiwe n’Igitambo cya Missa cyabereye ku kibiga cy’ikigo cy’amashuri cya “ Groupe scolaire Notre Dame du Bon Conseil”, kizwi ku izina rya Social. Muri iki Gitambo cya Missa kandi hanabereyemo umuhando wo guha ubudiyakoni abasemiunari batanu aribo:
- Augustin NDAAGIRIYIMANA
- Bonaventure NIBISHAKA
- David Bienvenu NSHIMIYIMANA
- Fulgence DUNIYA
- Silas NTEZIRYAYO
Nyuma y’igitambo cya Missa hakurikiyeho ibirori byaranzwe n’indirimbo, imikino n’amagambo atandukanye. Amagambo yose yavuzwe yagarutse ku gushimira Imana ibyiza byose igenda igirira abantu muri rusange ariko cyane cyane Kiliziya iyiha abasore beza kandi benshi bo kuyikorera. Hashimiwe kandi n’ababyeyi bahekeye Kiliziya. Umushumba wa Diyosezi yagarutse ku ikenurabushyo rigomba gushingira imizi mu rugo, kuko Kiliziya ari intango y’ubukristu, no kuba Padiri niho bihera, uwarezwe neza aba Padiri mwiza.
Padiri Viateur SAFARI


text:
Uko wakora umutako wo mu busitani mu bikoresho byo mu rugo byashaje
Ibikoresho byo mu rugo bitandukanye bijya bisaza abantu bakabijugunya, ariko burya bishobora kuvamo umutako mwiza mu busitani kandi ubusitani bwawe bukaba bufite umwihariko wo kugaragar aneza kurusha ubundi.
Dore bimwe mu bikoresho bivamo umutako mwiza iyo bishaje :
Igare : Igare iyo rishaje ukaba ubona nta kindi kintu warikoresha ushobora kuriteraho indabo zikagaragara neza kurushaho.
Amacupa : amacupa yaba aya plastike cyangwa se amacupa asanzwe nayo avamo umutako mwiza dor eko aba afite amabara atandukanye wayashinga ku twuma akagaragara nk’ururabyo rwakatarabobeka ruri mu busitani bwawe.
Amasahani n’ibikombe : amasahani n’ibikombe nyamenetse nabyo wabikoresha mu guteramo indabyo biukaba bifite umwihariko kandi bisa neza.
Imodoka : Imodoka yashaje nayi igaragara neza iyo uyiteyemo indabyo nziza zikayitondagiraho aho kureka ikarengerwa n’ibyatsi nkuko ahantu hamwe na hamwe ziba zarasaziye mu rugo biba bimeze.
Inkweto : cyo kimwe n’ibindi bikoreshi inkweto nazo uziteramo indabyo ukaba wazimanbika mu biti cyangwa se ku rukuta rw’igipangu zikaba umutako mwiza.
Intebe : mu gihe intebe yashaje nayo wayikoresha mu gutaka ugateramo indabyo zikaba zigaragara neza kurushaho
Umutaka : umutaka nawo si byiz ako uwujugunya igihe washaje ahubwo uwuteramo indabyo ugapfumuraho gato hasi aho amazi azajya anyura agera mu butaka usanga ari ibintu bisa neza cyane byakataraboneka.
Guhanga udushya rero ubone ko no mu gutaka naho byashoboka, ku buryo wakora ubusitani bufite umwihariko utazasanga ahandi hantu hose kandi ukoresheje ibintu bihendutse byashaje wakoresgaha iwawe mu rugo.
Gracieuse Uwadata


text:
Urukiko rwisumbuye rwa Gasabo rwanzuye ko uyu mugabo atsinze urubanza yaburanaga rw’umwana we ndetse yemererwa n’indishyi y’akababaro, ku itariki ya 27 Nyakanga 2011.
Iki kibazo giherutse no gushyikirizwa Umuyobozi Mukuru w’Ikigo gishinzwe kugenzura Iyubahirizwa ry’Uburinganire n’Ubwuzuzanye, Rose Rwabuhihi, ubwo yasuraga Akarere ka Bugesera mu ntangiriro z’Ugushyingo mu rugendo rwari rugamije kureba uko ihame ry’uburinganire rihagaze.
Umugabo wafashe ku ngufu umwana wa Semutwa, yaje gukatirwa igifungo cya burundu, ariko nta mutungo yigengaho yari afite, uretse isambu y’umuryango yari ahuriyeho n’abandi bavandimwe be.
Semutwa ati “Njyewe ntanga ikirego mu rukiko yari ataragurisha isambu, urubanza rusomwa atarayigurisha hanyuma mu gihe ntegereje ya minsi 30 igenwa n’amategeko ngo barebe ko yajurira nibwo abavandimwe be bagurishije iyo sambu.”
Umuhuzabikorwa wa Serivisi itanga ubujyanama mu by’amategeko mu Karere ka Bugesera, Mukabisanana Yvette, avuga ko ikibazo cya Semutwa cyasuzumwe n’inzego zinyuranye.
Yagize ati “Na bariya baguze, baravuze bati ikibazo turacyumva koko kirahangayikishije, ariko mu rwego rw’amategeko twaguze mu buryo bwemewe. Dusanga ikiri bukorwe ari ukwigisha abaguze nabo kandi ikibazo baracyakiriye bumva ko ari nk’icyabo, baravuga bati reka twemere duhombe 1/5 kingana n’umugabane uriya muntu ufunze yagombye kubona.”
Akomeza avuga ko bakimara kwemera guhomba isambu baguze, bahaye Semutwa umugabane w’uwahohoteye umwana we undi arawanga.
Ubuyobozi bw’Akarere bwahuje umusaza n’abaguze isambu y’umuryango w’uwahohoteye umwana we, akanamwanduza agakoko gatera SIDA, umusaza yanga aho bamuhaye, avuga ko ari ku gishanga mu gihe ashaka ku muhanda.
Uretse uyu musaza, muri aka gace hanagaragazwa ko mu manza z’abana bahohoterwa kenshi n’abashumba, ababarera n’abandi usanga kubona imitungo ivaho indishyi ari ikibazo kuko n’iyo bafite baca inyuma bakayigurisha.
Umuyobozi Mukuru w’Ikigo gishinzwe kugenzura Iyubahirizwa ry’Uburinganire n’Ubwuzuzanye, Rose Rwabuhihi, yatangaje ko iki kibazo gihangayikishije ariko bagiye kugikurikirana no kurushaho kugikorera ubuvugizi.
Hirya no hino mu bibazo by’abaturage, hakunze kuzamo n’ibijyanye n’irangizwa ry’imanza aho usanga urubanza rumaze igihe rwaraciwe nyamara intambwe yo kururangiza ntigerweho ku mpamvu zinyuranye.


text:
sam.
27
nov.
2010
Ku itariki 29 Kamena 2001, nyuma y’imyaka igera kuri makumyabiri Bikira Mariya abonekeye i Kibeho, Umushumba wa Diyosezi ya Gikongoro, ahereye ku byagezweho mu bushakashatsi bwakozwe n’akanama kari gashinzwe gukurikirana iby’iryo bonekerwa yatangarije abantu bose icyemezo gikemura burundu iby’ibonekerwa ry’i Kibeho yemeza ko Bikira Mariya yahabonekeye koko.
Muri benshi bavugwa ko babonekewe i Kibeho hatangajwe ko abakwiye kwizerwa ari abakobwa batatu Bikira Mariya yihishuriye ko ari «Nyina wa Jambo». Abo bakobwa ni Alufonsina Mumureke, Nataliya Mukamazimpaka na Mariya Klara Mukangango; babonekewe mu myaka ibiri ya mbere, ni ukuvuga mbere y’uko umwaka W’1983 urangira.
Nk’uko byatangajwe, ibituma iryo bonekerwa rigirirwa icyizere ni ireme ry’amagambo nyir’ukubonekerwa yavuganye n’Uwamubonekeye, ireme ry’ubutumwa yabwiwe. Ubwo butumwa bwa Bikira Mariya i Kibeho bukubiye mu ngingo zikurikira:
1- Abantu nibisubireho bidatinze, bagarukire Imana.
2- Abantu bagomba gusenga ubutarambirwa basabira isi kugira ngo ihinduke kuko imeze nabi cyane ikaba igiye kugwa mu rwobo.
3- Bikira Mariya afite agahinda kenshi kubera ukwemera guke n’ukutihana biranga abantu b’iki gihe. Kuko badohotse ku muco mwiza, bakishora mu ngeso mbi bishimisha mu kibi no guhora bica amategeko y’Imana.
4- Abantu nibashishoze cyane kuko ukwemera n’ubuhakanyi bizaza mu mayeri.
5- Abantu nibamenye agaciro k’ububabare n’umwanya wabwo mu kubaho k’umuntu no mu kubaho gikristu.
6- Abantu nibasenge ubutitsa basabira isi kandi nta buryarya kuko benshi batagisenga n’abasenga ntibabikore uko bikwiye. Bityo abasenga nibabitoze abandi kandi banabikore mu mwanya w’ abatabikozwa.
7- Abantu nibubahe kandi biyambaze Umubyeyi Bikira Mariya
8- Abantu nibavuge ishapure y’ububabare burindwi bwa Bikira Manya.
9- Bikira Mariya yifuje kubakirwa Ingoro y’urwibutso i Kibeho.
10- Abakristu nibasenge ubutitsa basabira Kiliziya kuko amakuba akomeye ayitegereje mu bihe biri imbere.
Ubu butumwa bwa Bikira Mariya i Kibeho bugenewe buri muntu no mu bihe byose. Kuko Bikira Mariya atazanywe i Kibeho no gutanga inyigisho nshya, ahubwo yaje kutwibutsa ku buryo bwurnvikana ibyo twari twaribagiwe bityo akatuburira ngo tubashe kwisubiraho no kugarukira Imana.
Byavuye mu gitabo: Abatagatifu duhimbaza buri munsi, cyanditswe na Diyosezi ya Butare muri Nyakanga 2006


text:
Père Noël uha abana impano kuri Noheli ni muntu ki?
Umugabo witwa Nicolas ukomoka mu Gihugu cya Turukiya (Turquie) wabayeho hagati y’umwaka wa 250 na 270, akaba yarakoraga ibikorwa byiza byo gufasha abatishoboye niwe witirirwa Père Noël.
Tariki ya 25 Ukuboza buri mwaka abana bato ababyeyi bagurira abana babo impano zitandukanye, bakababwira ko ari Père Noël, wazibahaye abana bikabanezeza cyane.
Amakuru dukesha Wikipedia avuga ko Nicolas de Bari cyangwa Nicolas de Myre witirirwa Père Noël akomoka mu Gihugu cya Turukiya, yavutse hagati (...)
Umugabo witwa Nicolas ukomoka mu Gihugu cya Turukiya (Turquie) wabayeho hagati y’umwaka wa 250 na 270, akaba yarakoraga ibikorwa byiza byo gufasha abatishoboye niwe witirirwa Père Noël.
Tariki ya 25 Ukuboza buri mwaka abana bato ababyeyi bagurira abana babo impano zitandukanye, bakababwira ko ari Père Noël, wazibahaye abana bikabanezeza cyane.
Amakuru dukesha Wikipedia avuga ko Nicolas de Bari cyangwa Nicolas de Myre witirirwa Père Noël akomoka mu Gihugu cya Turukiya, yavutse hagati y’umwaka wa 250 na 270, akaba yari yarihaye Imana.
Mu mibereho ye Nicolas de Myre yakundaga abana cyane, abapfakazi, hamwe n’abakene, akabafasha uko ashoboye.
Nicolas yafashaga abatishoboye abaha impano zitandukanye, abana akabaha imyambaro yo kwambara mu gihe cy’ ubukonje bukabije. Yambaraga imyambaro y’amabara atukura arimo umweru muke, hamwe n’ingofero.
Mu gihe Umwami Dioclétien yatwaraga ibihugu biri ku mugabane wa Asiya, habayeho akarengane k’Abakristu, akabica, abandi bakajyanwa mu nzu z’imbohe (Gereza). Muri icyo gihe na Nicolas yanyanwe muri Gereza azira kuba umukristo.
Mu mwaka 313 umwami witwaga Contantin yategetse ko babohora imbohe zose z’Abakristu zari mu nzu z’imbohe, Nicolas nawe arafungurwa asubira muri bya bikorwa bye byiza byo kwita ku batishoboye.
Kubera ibikorwa byiza yakoze akiri ku Isi yashyizwe mu batagatifu, Mutagati Nicolas akaba yizihizwa tariki ya 6 Ukuboza buri mwaka.
Kubera igikorwa yakundaga gukora cyo guha abana impano, ababyeyi bo mu Bihugu bimwe na bimwe by’i Burayi batangiye kujya babikora ku munsi mukuru wa Noheli. Mutagatifu Nicolas niwe waje kwitwa Père Noël na magingo aya.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Nyuma y’ukwezi ku bufatanye n’umuryango AVSI, mu Murenge wa Musambira havutse Irerero, ryitabirwa n’abana 250 bo mu Tugari twa Karengera na Cyambwe. Ababyeyi bahamya ko gusimburana kurera abana, bituma bakora indi mirimo batuje, bitandukanye n’uko babasigaga bazerera mu baturanyi.
Ugiruwera Virginie, utuye mu Mudugudu wa Ruvumura mu Kagari ka Karengera, ufite umwana w’imyaka itatu, ati “Iri rerero ryaradufashije kuko ubusanzwe iyo wajyaga guhinga ugasiga umwana akirirwa azerera mu baturanyi, ugasanga rimwe na rimwe bamwinubye kubera imirire y’iki gihe iruhanyije, hari n’impungenge z’uko yahohoterwa; ariko ubu ihinga niritangira nzajya ngenda nta kibazo”.
Ababyeyi bigabanyijemo amatsinda bakurikije umunsi buri wese abonekara. Buri munsi saa moya haza ababyeyi 15 kurera no guteka igikoma kivuye mu musanzu wa 500 frw buri wese atanga mu kwezi, bakakigaburira abana saa yine.
Guhera saa tanu n’igice kugera saa saba ababyeyi cyangwa abavandimwe b’abana baza kubacyura. Nyirabizirema Jacqueline, wo mu mudugudu wa Nyarusange, avuga ko bituma bakurikira imibereho y’abana kuko iyo babagejeje mu rugo babakarabya bakabaryamisha.
Nyiranzeyimana Marie Soleil, uhagarariye AVSI mu turere twa Kamonyi na Muhanga, atangaza ko amarerero agamije gufasha ababyeyi guha abana uburere bwiza, nk’uko biri mu nshingano z’uwo muryango zo kurinda no kurengera umwana.
Ngo umuryango uha ababyeyi amahugurwa mu rwego rw’imirire no mu rwego rw’umuco. Aragira, ati “Amahugurwa tubaha, ni ajyanye n’uburere n’uburezi buboneye bya kibyeyi”.
Gahunda y’amarerero rusange, iri mu mihigo akarere ka Kamonyi. Uwamahoro Prisca, umuyobozi w’akarere wungirije ushinzwe imibereho myiza, atangaza ko mu karere hose hari amarerero ane y’icyitegererezo n’andi aciririritse ari mu midugudu imwe n’imwe, bakaba bateganya ko byibuze umwaka wa 2016/2017, uzarangira hari irerero muri buri kagari, muri 59 tugize akarere.


text:
Nubwo bimeze bityo, inyandiko nyinshi zigaragaza ko Bibiliya ari cyo gitabo kigurwa ndetse kigasomwa na benshi ku Isi bashobora kuba abasaga kimwe cya kabiri cy’abatuye Isi nzima.
Ibi bituma abakirisitu bayiha agaciro gakomeye bakavuga ko amagambo ayanditsemo ari umutsima utunga ubugingo.
Korowani igwa mu ntege Bibiliya mu gusomwa cyane kandi abayoboke b’idini ya Islam na bo bayiha ubudahangarwa bukomeye.
Mu kiganiro IGIHE yagiranye na Padiri Cyrille Uwizeye, Umuyobozi wungirije wa Societe Biblique, hamwe na Imamu w’Umujyi wa Kigali Sheikh, Sindayigaya Musa, basobanuye agaciro k’ibi bitabo ndetse n’isano bifitanye.
N’iki Bibiliya ihuje na Korowani?
Padiri Cyrille Uwizeye, ubarizwa muri Paruwase ya Byimana, yemeje ko Bibiliya na Korowani bifitanye isano ndetse ko bifite n’icyo bitandukaniyeho.
Yagize ati “Ikintu gikomeye bihuriyeho ni uko byombi ari ibitabo bitagatifu abantu basangamo ubutumwa bagezwaho n’Imana, kandi ubwo butumwa bukabafasha kumenya uko bitwara mu buzima bwa buri munsi. »
Yongeyeho ko ibi bitabo uko ari bibiri ari byo bisomwa kurusha ibindi ngo kuko nka Korowani ishobora kuba isoma na 1/5 cy’abantu batuye Isi, Bibiliya yo igasomwa n’abarenze abo cyane cyane ko ari cyo gitabo cya mbere gisomwa n’abantu benshi ku Isi.
Ikindi kandi mu bitabo byombi hagaragaramo imirongo ivuga ku mateka ya Yesu (Isa), Aburahamu ( Ibrahim), Bikiramariya ( Mariyam), Yozefu (Yousuf) n’ibindi.
Aho Bibiliya na Korowani bitandukaniye
Bibiliya, ni ijambo rikomoka mu kigereki ‘ta biblia’ bisobanura ibitabo byinshi bikoze igitabo kimwe, mu gihe Korowani ari ijambo ryo mu cyarabu rivuga “ Ibisomwa bitagatifu” uretse ko igisobanuro nyacyo cyaryo risobanura ubutumwa bw’Imana cyangwa amagambo yayo.
Imamu w’Umujyi wa Kigali Sheikh, Sindayigaya Musa we, yemeza ko Korowani ari igitabo gitagatifu cy’Imana cyahishuriwe Intumwa Muhammad ifite imyaka 40 ibinyujije ku mu malayika wayo Jibril cyangwa se Gabriel, ahagana mu mwaka wa 611 nyuma y’ivuka rya Yezu.
Bibiliya igizwe n’ibitabo byinshi bigabanyijemo imitwe cyangwa ibice na ho Korowani ikagirwa n’ibyo bita ’Sura’ twagereranya n’imitwe na ’Aya’ twagereranya n’imirongo muri Bibiliya.Korowani igizwe n’amasura(sourates)114 n’imirongo 6 236.
Bibiliya ikoreshwa n’Abaporotesitanti(Canon Protestant) igizwe n’ibitabo 66, birimo 39 by’Isezerano rya kera na 27 by’Isezerano rishya.
Ni mu gihe Bibiliya ikoreshwa nabayoboke b’idini y’Abagatolika(Canon Catholique) igizwe n’ibitabo 46 by’isezerano rya kera na 27 by’irishya, na ho ikoreshwa n’aba orthodoxe igizwe na 51 hakiyongeraho imigereka mu isezerano rya kera na 27 by’isezerano rishya.
Sheikh Musa Sindayigaya anashimangira ko ubutumwa bukubiye muri Korowani bwagenewe abatuye Isi bose ndetse ko Bibiliya yahishuriwe Intwamwa Isa (yesu) ubutumwa buyikubiyemo bukaba bwaraje bugenewe ubwoko bw’Abayahudi.
Padiri Cyrille we yagize ati «Itandukaniro rya mbere ni igihe ibyo bitabo byandikiwe. Bibiliya ni yo yabanje kwandikwa, Korowani yandikwa nyuma. Hari ukuntu rero Korowani ishobora kuba yarakoresheje ibintu bimwe na bimwe bikomoka muri Bibiliya. Ikindi Bibiliya yanditswe ibinyejana 10. »
Akomeza avuga kandi ko ibi bitabo bitagatifu bifite ikindi bitandukaniyeho, hashingiwe ku babyanditse. Korowani igahamya ko ikomoka ku Mana gusa, mu gihe Bibiliya yo yanditswe n’abantu Imana yahumekeyemo.


text:
Abaroma 5
Amahirwe azanwa no gutsindishirizwa no kwizera
1.Nuko rero ubwo twatsindishirijwe no kwizera, dufite amahoro ku Mana ku bwUmwami wacu Yesu Kristo, 2.wadushyikirije ubu buntu dushikamyemo ku bwo kwizera, ngo tubone uko twishimira ibyiringiro byo kuzabona ubwiza bwImana. 3.Ariko si ibyo byonyine, ahubwo twishimira no mu makuba yacu, kuko tuzi yuko amakuba atera kwihangana, 4.kandi kwihangana kugatera kunesha ibitugerageza, uko kunesha kugatera ibyiringiro. 5.Bene ibyo byiringiro ntibikoza isoni, kuko urukundo rwImana rwasabye mu mitima yacu ku bwUmwuka Wera twahawe. 6.Tukiri abanyantegenke, mu gihe gikwiriye Kristo yapfiriye abanyabyaha. 7.Birakomeye kugira ngo umuntu apfire umukiranutsi, nkanswe umunyabyaha. Icyakora ahari byashoboka ko umuntu yatinyuka gupfira umunyangeso nziza, 8.ariko Imana yerekanye urukundo rwayo idukunda, ubwo Kristo yadupfiraga tukiri abanyabyaha. 9.Nkanswe none ubwo tumaze gutsindishirizwa namaraso ye, ntituzarushaho gukizwa umujinya wImana na we? 10.Ubwo twunzwe nImana ku bwurupfu rwUmwana wayo wadupfiriye tukiri abanzi bayo, none ubwo tumaze kungwa na yo, ntituzarushaho gukizwa ku bwubugingo bwe? 11.Ariko si ibyo byonyine, ahubwo twishimira Imana ku bwUmwami wacu Yesu Kristo ukiduhesha kuzura na yo na bugingo nubu.
Yesu yaturokoye iteka ryazanywe nigicumuro cya Adamu
12.Kuko bimeze bityo, nkuko ibyaha byazanywe mu isi numuntu umwe, urupfu rukazanwa nibyaha, ni ko urupfu rugera ku bantu bose kuko bose bakoze ibyaha. 13.Amategeko ataratangwa icyaha cyahozeho mu isi, ariko ntawe kibarwaho amategeko adahari. 14.Icyakora uhereye kuri Adamu ukageza kuri Mose, urupfu rwatwaraga ndetse nabatakoze ibyaha bihwanye nigicumuro cya Adamu, wasuraga uwajyaga kuzaza. 15.Ariko impano yubuntu bwImana ntigira ihuriro nicyo gicumuro, kuko ubwo igicumuro cyumwe cyateje abantu benshi urupfu, ni ko ubuntu bwImana nimpano yubuntu bwumuntu umwe ari we Yesu Kristo, byarushijeho gusaga kuri benshi. 16.Iherezo ryubwo buntu ntirigira isano niryicyaha cyuwo muntu umwe, kuko iherezo ryicyo cyaha ryari iryo gucirwa ho iteka, naho iherezo ryiyo mpano yubuntu yatanzwe ku bwibicumuro byinshi nugutsindishirizwa, 17.kuko ubwo igicumuro cyumwe cyateye ko urupfu rwimikwa numwe, ni na ko abahawe ubuntu busesekaye nimpano yo gukiranuka bazarushaho kwimikanwa ubugingo numwe ari we Yesu Kristo. 18.Nuko rero, ubwo igicumuro cyumuntu umwe cyateye ko abantu bose bacirwa ho iteka, ni na ko icyo gukiranuka cyakozwe numuntu umwe cyahesheje abantu bose gutsindishirizwa, bagahabwa ubugingo. 19.Kandi nkuko kutumvira Imana kumuntu umwe kwateye ko abenshi baba abanyabyaha, ni ko no kuyumvira kumwe kuzatera ko abenshi baba abakiranutsi. 20.Ariko amategeko yaziye hanyuma kugira ngo ibyaha bigwire, nyamara aho ibyaha byagwiriye ni ho nubuntu bwarushijeho gusaga, 21.kugira ngo nkuko ibyaha byimitswe nurupfu, abe ari na ko nubuntu bwimikwa no gukiranuka, buduhesha ubugingo buhoraho ku bwa Yesu Kristo Umwami wacu.
Uri gusoma Abaroma igice cya:


text:
‘’Yewe Yerusalemu nshyize abarinzi ku nkike zawe, ntibazaceceka kumanywa na nijoro. Yemwe abibutsa Uwiteka ntimugatuze. Kandi ntimukamuhwemere kugeza ubwo azakomeza I Yerusalemu, akahahindura ishimwe mu isi’’. Yesaya 62:6-7
Rero abantu benshi cyangwa se abakristo benshi barasenga yabona hashize igihe kirekire adasubijwe cyangwa se nta gihinduka agacika intege ariko umuntu w’Imana agomba guhora asenga kuko iyo urebye neza na Yesu Kristo yarasengaga, yararaga ku misozi asenga, mu gitondo akajya mu masinagogi akajya kuvuga ijambo ry’Imana.
Ibi bitwigisha ko gusenga ari uguhozaho kandi umuntu iyo asenga agomba gutitiriza Imana kugeza igihe ikibazo ufite kivuyeho kugeza igihe Yerusalemu ihindukiye ishimwe.
Iyo ushaka Imana irakwiyereka ukayibona kuko Bibilya iravuga ngo mushake Uwiteka bigishoboka ko abonwa. Abantu bize gusenga Imana bakabishyiraho umutima bakiringira Imana yabumva.
Gusenga ntabwo ari ukwikorera inzu kumutwe kuko hari undi wemeye kutwikorera imitwaro kandi ibi tubikora mu gusenga kuko tukomba kwikoreza Uwiteka ibibazo byacu kuko yita kuri twe. Dukwiye gusenga tukikoreza Uwiteka imitwaro yacu.
Iyo Imana uyegera umucyo wayo nawo urakwegera ukakumurikira. Nakwifuriza abantu kwegera Imana kuko iyo uyishatse urayibona, yaremye amatwi irumva, yaremye amaso irareba, yaremye umunwa iravuga. Iyo ugiye kure yayo umwijima uraza.
Imana urayegera mu buryo bwo gusenga ugahinduka inshuti yayo, ukajya wumva urukundo rwayo muri wowe, Imana ijya itanga icyerekezo. Umukristo udasenga ntakomera ariko nshuti mureke dushake Imana kuko iyo tuyegera igenda yica kamere zacu zisanzwe tukagira imico myiza y’Imana.
Bimwe mu bimenyetso byerekana ko umuntu yahindutse ni uko agira urukundo rwo gukunda Imana kandi ugakunda n’abantu bayo. Ibizatuma twegera Imana tuyisenge kandi tuyitirize kugeza igihe izazira. Amen!


text:
Mu gihe muri iyi minsi hasigaye hariho uburyo bwo gusengera mu misozi, mu nsengero, mu buvumo, mu mazi, mu mashyamba n’ahandi; abakiristu bamwe basanga gusengera aho hantu bose atari byo bituma Imana ibasubiza kuko ngo Imana ikora mu gihe cyayo
Bamwe mu bakirisistu bagaragaza ko gusenga Imana wibabaje, utaraye mu rugo cyangwa wagize ibyo wigomwa biri mu bituma Imana yita ku bibazo n’ ibigeragezo by’abayisenga muri ubwo buryo
Wowe ubyumva ute, usenga Imana mu buhe buryo?
Akingeneye Marie Jeanne ni umugore uvuga ko amaze imyaka isaga 16 yakiriye agikiza ngo asanga umukiristo akwiye kubeshwaho no gusenga. Mu kiganiro n’ UBUGINGO.com Jeanne yavuze ko na we agerageza kwibabaza mu gihe afite ibibazo agasenga. Avuga ko ngo uretse gufata nk ‘ iminsi 2 cyangwa 3 ari mu rusengero atarya atanywa ataragerageza gusengera mu misozi cyangwa mu mazi. Avuga kandi ko adashobora guseka ababikora kuko ngo Imana itavugana n’abantu kimwe kandi ngo abantu bahajya bitewe n’uko ukwizera kwabo kungana.
Avuga ko mu gihe umuntu yiyumvisha ko ikigeragezo afite kizakurwaho no kujya gusengera mu misozi nta yindi nzira ashobora kubinyuzamo yagize ati “burya kwizera umuntu agira ni ko ahanini kurema ibintu bikaba kandi burya n’ iyo Imana ijya kudusubiza ireba ukwizera umuntu afite, ubwo rero niba usenga yiyumvisha ko ibibazo bye bizakemuka ari uko abyeretse Imana ari mu buvumo azajyayo kuko nibyo bimurimo. Njye numva ntacira abantu urubanza ngo uyu asengera aha, erega burya uko tudateye kimwe ni na ko tutakora bimwe gusa nemera ko byose ari ugusenga kandi Imana dusaba ni ya yindi yakoraga imirimo n’ ibitangaza kuva kera, ikunda abantu bose”
Ugendeye ku mateka y’ ibyanditswe byera bigaragara muri bibiliya usanga ko Yesu Kiristitu nawe yasengeraga mu rusengero, mu butayu ndetse no mu misozi. Itwereka ko mu gihe yendaga kusohoza icyamuzanye mu isi yagiye ahiherereye agasenga (Matayo 26: 36-46). Si ibyo gusa kuko Yesu yamaze mu butayu iminsi 40 n’amajoro 40 ageragezwa na Satani nyamara mu kimbo cyo gutsindwa yagwije imbaraga zo kunesha ibigeragezo by’ umwanzi satani (Matayo 4:1-11)
Ni byo koko nk’ uko abantu bamwe babyumva umuntu agira uburyo asabana, atakira, yiyunga n’ Imana bwihariye kandi burya gusenga Imana ni byiza iyo usenga abikora mu kuri no mu mwuka. “Uwiteka aba hafi y’abamutakira bose, abamutakira mu by’ukuri bose, azasohoza ibyo abamwubaha bashaka, kandi azumva gutaka kwabo abakize” - Zaburi 145:18-16
UBUGINGO.COM


text:
mar.
26
févr.
2013
Kuri iki cyumweru tariki ya 24 Gashyantare 2013 Nyiricyubahiro Musenyeri Serviliyani NZAKAMWITA Umushumba wa Diyosezi ya Byumba mu ruzinduko arimo ku mugabane w’Uburayi yasuye ikigo cya Haus Wasserburg i Vallendar mu Budage. Uru rugendo rukaba ruri mu rwego rwo gutsura umubano n’ubufatanye hagati ya Diyosezi ya Byumba, by’umwihariko Paruwasi ya Matimba, ishuri rya Ecole Technique Paroissiale de Nyarurema n’ikigo cya Haus Wasserburg. Ni ikigo kiyoborwa n’abapadiri b’aba“pallotins“, cyigisha kigakora n‘iyogezabutumwa mu rubyiruko.
Mu gitambo cya Missa yaturanye n’abakirisitu baho Musenyeri Serviliyani yashimiye aba bakristu ubwitange badahwema kugaragaza mu gutera inkunga imishinga iteza imbere Diyosezi ya Byumba kandi abashishikariza kubukomeza. Mu izina ry’abo bakirisitu Padiri Alexander Diensberg yashimiye Musenyeri Serviliyani kuba yabasuye kandi amwizeza ubufatanye mu bikorwa binyuranye biteganyijwe.
Hari byinshi bimaze kugerwaho byo kwishimira ku mpande zombi aho abakoranabushake bo mu Budage baza muri Diyosezi ya Byumba n’abo muri Diyosezi bakajya mu Budage. Muri urwo rwego baboneyeho kandi guha ikaze umukorerabushake mushya witwa MUTESI Allen uturutse muri Paruwasi ya Matimba akazamara umwaka akora ubutumwa aho i Vallendar. Uyu mubano watangiye mu gihe cy’Ihuriro mpuzamahanga ry’urubyiruko ryabereye i Cologne muri 2005 umaze gutera intambwe ishimishije ku buryo uzanagera ku bindi byinshi niwitabwaho ku mpande zombi.
Padiri Patrick IRANKUNDA
Frankfurt/Deutschland


text:
Mukabutera wasigaranye abana babiri b’abakobwa, utuye mu murenge wa Huye yaremewe ku wa gatanu tariki 13 Mutarama 2017.
Yashimiye abo bamotari avuga ko atari ubwa mbere bamugiriye neza kuko no mu mwaka wa 2015 bamusaniye inzu yendaga kumugwaho, kuko yari yayitashyemo ituzuye bitewe no kutagira aho aba.
Agira ati “Iki gikorwa mukoze muzagikubirwa inshuro icumi. Ndabashimiye, Imana ibahe umugisha, kandi namwe muzakomeze kujya mureba ingorwa.”
Akomeza avuga ko iyo nka n’iyayo yagabiwe izaufasha kubona ifumbire bityo ahinge imirima afite abone umusaruro kandi anywe n’amata.
Abaturanyi na Mukabutera batangajwe no kubona abo bamotari bamugabira inka n’iyayo; nkuko umwe muri bo witwa Rose Mukeshimana abivuga.
Agira ati “Ni nk’umugisha Imana imwihereye kuko yabonaga hari byinshi akeneye. Utwuzukuru twe tubonye amata. Na we ubwe aramugirira akamaro kuko arwara igifu. Wasangaga dushakisha aho dukura agashyushyu cyamurembeje.”
Umuyobozi wa koperative y’abo bamotari, Jean Chrysostome Habimana avuga ko batekereje kumworoza inka nyuma yo kumwubakira, kuko babonaga agikeneye gufashwa.
Agira ati “Tumaze kumubonera aho aba, twararebye tubona hakiri ubufasha akeneye, ni ko gutekereza kumurema umutima kugira ngo yumve ko n’ubwo yahuye n’ibibazo biturutse kuri Jenoside yakorewe abatutsi hakiri abantu bamutekereza.”
Akomeza avuga ko kumuba hafi bitarangiriye ku kumuha inka, ngo bazakomeza kumufasha.
Inka zagabiwe Mukabutera, zifite agaciro k’ibihumbi 400RWf. Kumusanira inzu byo byari byatwaye miliyoni imwe n’ibihumbi 317RWf. Ibi byose byavuye mu bufatanye bw’abanyamuryango babarirwa muri 380 bagize Koperative CIM.


text:
Mu myaka umunani ishize umubare w’abava mu mashuri wiyongeryeho 12,3%. Mu mwaka wa mbere n’uwa gatanu ubanziriza uwa nyuma ni ho haboneka umubare munini w’abava mu mashuri aho abavuye mu mwaka wa gatanu mu 2004 bangana na 27% mu gihugu hose. Impamvu zitangwa n’abarimu ngo ni ubukene mu miryango, ubujiji ndetse n’ubupfubyi.
Mu 1997-1998 abana bavaga mu mashuri abanza bari 5,5 % mu gihe mu mwaka ushize wa 2004 bagera kuri 17,8%. Iyo mibare tuyikesha Minisiteri
y’Uburezi, n’ubwo kuyibona bitoroshye. Mu ntara ya Ruhengeri honyine abava mu mashuri abanza baragera kuri 23%, naho Byumba baragera kuri 21%.
Aho mu mamajyaruguru y’u Rwanda ni ho usanga umubare munini w’abana bakora imirimo ibahesha udufaranga. Muri iyo mirimo harimo nko kwikorera amatafari n’amategura, gusarura icyayi ndetse no kuragira. Muri izo ntara abana bakorera amafaranga kuva mu myaka umunani. Iyo ubabajije bakubwira ko biterwa n’uko ababyeyi babo badafite amasambu yo guhinga, bakaba bagomba gukora kugira ngo bashobore kubona amaramuko. Umuco wo gukoresha abana bahembwa make ukaba utuma ababyeyi babo bitaborohera kubona imirimo
bagahitamo kohereza abana.
Usibye abavuye mu mashuri, mu biga naho harimo abakora bene iyo mirimo kugira ngo babone udukoresho tw’ishuri ndetse banunganire ababyeyi mu kubona icyo kurya. Ibyo bikaba bituma n’abari mu ishuri badakurikirana neza amasomo.
Igitangaje cyane muri ibyo ni uko mu 2004, nyuma y’amatora ya Perezida wa Repuburika, ari bwo byatangajwe ko abana bo mu mashuri abanza bagomba kwigira ubuntu. Mu cyaro abana batangaga amafaranga 300 ku mwaka, ni ukuvuga
igice cy‘Idolari ry’Abanyamerika. Kuyavanaho nta cyo byari guhindura n’ubundi ku bijyanye no kwongera umubare w’abana biga mu mashuri abanza.
Gusa icyagiye kigaragara ni uko ku bigo byinshi hagiye hashyirwaho amafaranga y’agahimbazamusyi k’abarimu bitewe n’uko hari igihe imishahara yabo itinda. Ibindi bigo byagiye bishyiraho amafaranga yo gusana cyangwa kubaka ibindi byumba, na byo ntibinakorwe. Hari naho ibikoresho bitinda kwoherezwa mu mashuri abanza, bikaba ngombwa ko ababyeyi basabwa kubigura.
Ibyo bose byatumye amafaranga abana batanga mu mashuri abanza aba menshi cyane kurenza ayari
asanzwe y’ishuri. Mu bigo bimwe na bimwe amafaranga y’ishuri mu mashuri abanza yikubye inshuro 10. Bityo umuntu akaba yakwemeza ko amashuri abanza mu Rwanda atari ubuntu nk’uko biririmbwa. Ibyo kandi binyuranyije n’itegeko-nshinga kuko rivuga ko buri mwana wese mu Rwanda afite uburenganzira bwo kwiga amashuri abanza.
Amakuru dukesha bamwe mu bakozi ba Minisiteri y’uburezi batashatse ko tubatangaza avuga ko mu mashuri yisumbuye ho muri iki gihe imibare
y’abayajyamo bayatsindiye na yo igabanuka buri mwaka, kandi ko abayavamo bidatewe no gutsindwa na bo biyongera cyane. Bikaba ngo biruta kure mu
mashuri abanza.
Tubibutse ko mu kwiyamamaza kwa FPR Perezida Paul Kagame yijeje Abanyarwanda ko abana mu mashuri abanza n’imyaka itatu y’amashuri yisumbuye bizaba ku buntu. Kugeza ubu byavuye n’aho byari biri kuko ahubwo ayo mashuri yarushijeho guhenda cyane, ndetse hakaba nta n’icyizere cy’uko azagabanya ibiciro cyangwa ngo abana bazagere ubwo bigira ubuntu. Impamvu ikaba ari uko no kubona ibikoresho by’ibanze mu mashuri abanza, cyane cyane ayo mu cyaro, na byo bikiri
ingorabahizi.
Ikigaragara ni uko politike y’uburezi mu Rwanda itizwe neza, cyangwa se uburezi bukaba butari mu bihangayikishije cyane Leta. Icyo Leta itagomba kwibagirwa ni uko umubare w’abaturage wiyongera, kandi abo baturage bakaba badashobora kuba umutungo w’igihugu - nk’uko ibyemeza - ari injiji. Aho kuba umutungo ahubwo bazaba umutwaro.


text:
sam.
04
mai
2013
ISOMO RYA MBERE
Ibyakozwe n’Intumwa (Intu 15, 1-2.22-29)
1Abantu bamwe bavuye muri Yudeya, baza bigisha abavandimwe bo muri Antiyokiya bati “Niba mutigenyesheje uko Musa yabitegetse, ntimushobora gukizwa.” 2Nuko havuka amakimbirane n’impaka zikomeye kuri Pawulo na Barinaba bavuguruza abo bantu; ni ko kwemeza ko Pawulo na Barinaba hamwe n’abandi bo muri bo, bajya i Yeruzalemu kureba Intumwa n’abakuru b’ikoraniro, bakabagisha inama kuri icyo kibazo.
22Ubwo byose bamaze kubyumvikanaho, Intumwa n’abakuru b’ikoraniro biyemeza kwitoramo bamwe muri bo, ngo babatume i Antiyokiya kumwe na Pawulo na Barinaba. Nuko hatorwa Yuda witwa Barisaba na Silasi, abantu b’imena mu bavandimwe. 23Urwo rwandiko babahaye rwagiraga ruti “Twebwe Intumwa, abakuru b’ikoraniro n’abavandimwe, turabaramutsa bavandimwe bacu b’abanyamahanga bari Antiyokiya, muri Siriya no muri Silisiya. 24Twumvise ko bamwe muri twe bababwiye amagambo yo kubakangaranya no kubakura umutima, kandi tutigeze tubatuma. 25None twahuje umugambi wo gutoranya abantu ngo tubabatumeho, bazanye na Pawulo na Barinaba incuti zacu dukunda, 26kuko bahaze amagara yabo kubera izina ry’Umwami wacu Yezu Kristu. 27Tubatumyeho rero Yuda na Silasi, kugira ngo na bo ubwabo babasobanurire ibyo tubandikiye. 28Byanogeye rero Roho Mutagatifu kimwe natwe, kutagira undi mutwaro tubagerekaho utari aya mabwiriza ya ngombwa : 29mwirinde kurya inyama zatambiwe ibigirwamana, n’amaraso, n’inyama z’inyamaswa zanizwe, mwirinde n’ubukozi bw’ibibi. Nimureka gukora ibyo muzaba mugenjeje neza. Nimugire amahoro!”
ZABURI (Zab 67 (66), 2b-3, 5, 7b-8)
Inyik/ Mana yacu, imiryango yose nigusingize,
imiryango yose nigusingirize icyarimwe !
Twereke uruhanga rwawe rubengerana,
kugira ngo ku isi bazamenye ko ari wowe ugenga,
n’amahanga yose amenye ko ari wowe ukiza.
Amoko yose niyishime aririmbe,
kuko utegekana ubutabera ibihugu byose,
ukagenga amahanga yose y’isi.
Nyagasani, Imana yacu aduhunda atyo umugisha,
Imana niduhe umugisha,
kandi niyubahwe n’isi yose aho iva ikagera.
ISOMO RYA KABIRI
Ibyahishuriwe Yohani Intumwa (Hish 21, 10-14.22-23)
Jyewe Yohani, mbona umumalayika 10anjyana buroho ku musozi munini kandi muremure, maze anyereka Umurwa mutagatifu, Yeruzalemu yururukaga iva mu ijuru ku Mana. 11Wararabagiranaga wisesuyeho ikuzo ry’Imana ubwayo, ububengerane bwawo bwari bumeze nk’ibuye ry’agaciro gakomeye, mbese nk’ibuye rya yasipi. 12Uwo murwa wari uzengurutswe n’inkike nini kandi ndende, ukagira amarembo cumi n’abiri, kandi kuri ayo marembo hakaba abamalayika cumi na babiri n’amazina yanditseho : ayo mazina ni ay’imiryango cumi n’ibiri y’Abayisraheli. 13Mu burasirazauba hari amarembo atatu, mu majyaruguru amarembo atatu, mu majyepfo amarembo atatu, no mu burengerazuba amarembo atatu,. 14Inkike zikikije uwo murwa zari zubatse ku mfatiro cumi n’ebyiri, zanditseho amazina y’intumwa cumi n’ebyiri za Ntama. 22Ariko rero nta Ngoro nabonye muri uwo murwa, kuko Ingoro yawo ari Nyagasani nyirizina, Imana ishobora byose hamwe na Ntama. 23Uwo murwa ntukeneye izuba cyangwa ukwezi kugira ngo biwumurikire, kuko umurikirwa n’ikuzo ry’Imana kandi na Ntama akaba urumuri rwawo.
IBANGONDIRIMBO RIBANZIRIZA IVANJILI (Yh 14, 25.27)
Alleluya Alleluya.
Yezu wazutse ari mu be :
arabaha amahoro.
Alleluya.
IVANJILI
+ Yohani (Yh 14, 23-29)
Muri icyo gihe, Yezu agiye kuva kuri iyi si ngo asange Se, yabwiye abigishwa be ati 23“Umuntu unkunda azubaha ijambo ryanjye, Data azamukunda maze tuzaze iwe tubane na we. 24Utankunda ntamenya n’ijambo ryanjye ; kandi rero ijambo mwumvise si iryanjye, ni irya Data wantumye. 25Ibyo mbibabwiye nkiri kumwe namwe, 26ariko Umuvugizi Roho Mutagatifu Data azohereza mu izina ryanjye, ni we uzabigisha byose kandi abibutse n’ibyo nababwiye byose. 27Mbasigiye amahoro, mbahaye amahoro yanjye. Sinyabahaye nk’uko isi iyatanga. Ntimukuke umutima kandi ntimugire ubwoba. 28Mwumvise ko nababwiye nti ‘Ndagiye kandi nzagaruka mbasange’. Iyaba mwankundaga mwakwishimiye ko nsanze Data, kuko Data anduta. 29Dore mbibabwiye igihe cyabyo kitaragera, kugira ngo nibiba muzemere.”


text:
Mu itangazo ryaturutse mu rwego rushinzwe ubuvugizi bwa guverinoma [OGS] ryashyizwe ahagaragara ahagana saa munani z’ijoro kuri uyu wa Kabiri tariki 18 Ukwakira, Leta y’u Rwanda yagaragaje ko yatewe akababaro no kumenya inkuru yo gutanga kwa Kigeli V Ndahindurwa.
Ku rundi ruhande ariko, Leta yagaragaje ko itaramenyeshwa n’umuryango wa Kigeli V Ndahindurwa gahunda y’itabarizwa [ishyingurwa] rye ndetse n’aho rizabera, iryo tangazo rigira riti "Nibamara gutangaza imiterere ya gahunda bagennye, leta yiteguye gutanga ubufasha ubwo ari bwo bwose bukenewe."
Umwami Kigeli V yatanze mu ijoro ryo kuwa Gatandatu rishyira ku Cyumweru tariki 16 Ukwakira 2016 azize uburwayi bw’iza bukuru. Yaguye mu Mujyi wa Oakton muri Leta ya Virginia, muri Leta Zunze Ubumwe za Amerika.


text:
Jan 04, 2016 admin Andi makuru 0
Ku itariki ya 27 Ukuboza ni icyumweru cyaranzwe n’amashimwe mu muryango Apostolic Evangelical Ministry (A.E.M) ukorera umurimo w’Imana mu gihugu cy’ubuholandi.
Ku wa 27 ukuboza umwaka ushize wa 2014 nibwo AEM yatangijwe ifite intego zo kwamamaza inkuru nziza y’ agakiza mu gihugu cy’ubuholandi nk’uko bitangazwa n’umuyobozi wa AEM, Pasiteri UWITONZE Aaron ngo ntibyari byoroshye dore ko batangije umurimo ari babiri gusa.
“ Twatangiye turi babiri, gusa umunsi k’umunsi IMANA ikagenda iduha abavandimwe duhuje umugambi kandi bafite ishyaka ryo gukorera Imana. Ubu tumaze kwaguka kandi twageze kuri byinshi muri uyu mwaka tumaze tubwiriza harimo no kugarurira benshi k’Umwami IMANA”.
Mu byaranze isabukuru y’ Umwaka wa AEM harimo kwerekana ibyagezweho mu mwaka wose biherekejwe no kuramya no guhimbaza Imana. Mu byagezweho havuzwemo kuvuga ubutumwa binyuze mu biterane by’ ivugabutumwa, guha imirimo yo munzu y’ Imana abadiyakoni babiri aribo Armand Ndizigiye na Solange Uwurukundo ndetse n’umuvugabutumwa Jean d’Amour NTIRENGANYA.
Twabibutsa kandi ko muri AEM ariho habereye ubukwe bwa Jean d’Amour NTIRENGANYA na UZAYISENGA Beata ku itariki ya 29 Nzeli 2015 nyuma y’igikorwa cyo gusengerwa nk’umuvugabutumwa cyari cyabaye tariki ya 23.08.2015.
Iyi sabukuru kandi yanitabiriwe n’itsinda ryo kuramya no guhimbaza ryaturutse mu gihugu cy’ububiligi. hakaba hatambukijwe ishimwe ryasomwe mu gitabo cya Yesaya.
Indi mirimo ikomejwe gukorwa na AEM harimo kuba hari abizera bashya bane barimo gutegurwa no kubwirizwa ngo bazabatizwe mu ntangiriro z’umwaka utaha wa 2016.
Twifurije umurimo mwiza w’ Imana kuri AEM mu gihugu cy’ubuholandi.
Amafoto:
happy wheels
Jan 22, 2017 0Share this on WhatsApp Mu Rwanda ubutiganyi si icyaha gihanirwa n’amategeko, gusa mu minsi ishize mu itangazamakuru no hirya no hino humvikanye inkuru y’ubuhamya bw’umukinnyi wa AS Kigali...
Jan 05, 2017 0
Dec 29, 2016 7
Jan 14, 2017 1Share this on WhatsApp Nyakubahwa mutahira w’Intore, mbanje kugusuhuza! Ubumwe, Amahoro n’ubworoherene ni biganze muri twe, Ingengabitekerezo ya Jenoside tuyirandurane n’imizi yayo yose,...
Jan 10, 2017 0
Jan 01, 2017 0


text:
Ibikoresho
Ibishyimbo cyangwa pois chiche 150 gr
Amavuta y’inka cyangwa amavuta y’umwerayo ( huile d’olive)
Agace ka Jambon cyangwa lard fume zikaze mu duce twa mpande enye
Igitunguru kinini giseye 1
tungurusumu inombye 1
karoti 1 ihase ikasemo uduce duto
poivron y’umutuku cyangwa iy ‘icyatsi ikase
Poireau 1 ikasemo utuziga
Urusenda 1 rwa pili pili
Umunyu na poivre
Persil ikase
Uko bitekwa :
1. Niba ukoresha pois chiche zumye, warara uzijanditse mu mazi , bwacya ukareka zikumuka ukaziteka mu mazi adafite umunyu kugeza zoroshye nka nyuma y’iminota 30-45. Ziminine uzunyuguze mu mazi akonje .
Niba ukoresha pois chiche zo mu gikopo ziba zitetse, uraziminina ukazoza mu mazi akonje.
2. Shyushya amavuta mu isafuriya
3. Shyiramo Lard cyangwa jambon kugirango ibe nk’ikocagurika. Yarure uyishyire ku ruhande ku isahani
4. Mu mavuta yasigaye mu isafuriya karangamo igitunguru wongeremo tungurusumu hanyuma ushyiremo karoti ubifatishe ibara.
5. Ongeramo poivron na poireau ( usige ibibabi bike bya pireau uze kubyongeramo nyuma) ushyiremo n’urusenda niba urukunda.
6. Bigumishe ku muriro iminota 5 ugaragura
7. Wongeremo pois chiche cyangwa ibishyimbo n’ umunyu ubireke bishyuhe
8. Umunota umwe mbere y’uko bishya wongeremo ya jambon cyangwa Lard na bya bibabi bya puwaro byasigaye hanyuma uvange neza.
9. Bishyire mu gisorori cyo gutegura hanyuma ubitake na Persil
Birishwa umuceri.
Niba ubona ibyo bishyimbo byumye cyane, ushobora kongeramo amazi make ya za pois chiche n’inyanya 1 cyangwa 2 zikase.
Yatanzwe na Madame Marie, umutoza mu guteka, Tel : 0785296033, info@madamemarie.nl


text:
Gushima kwacu bikwiye guhumuriza abari mu makuba. Ev. Cyprien
Zaburi 116:12 Ibyiza Uwiteka yangiriye byose ndabimwitura iki? Nzakira igikombe cyawe cy’agakiza nambaze izina ry’Uwiteka.
2 Abakorinto 1:3-4 Hashimwe Imana y’Umwami wacu Yesu Kristo ariyo na Se, ari nayo Data wa twese w’imbabazi n’Imana nyir’ihumure ryose iduhumuriza mu makuba yacu yose kugira ngo natwe tubone uko duhumuriza abari mu makuba yose tubahumurisha ihumure twahawe n’Imana.
Twibukiranye zimwe mu mpamvu zituma dushima Imana:
- Nuko Imana yaturemye kandi ikatugira abantu.
Ikindi kidutera gushima Imana nuko yaduhaye agakiza. Kuko abari muri Kristo Yesu nta teka bazacirwaho.
Hari igihe abantu babara imigisha y’Imana bagashaka kuyibarira mu bwinshi bw’ibyo atunze ariko umuririmbyi yararirimbye aravuga ngo imigisha yo mu gakiza k’Imana kubw’ubuntu narayihawe.
Ikindi kidutera gushima Imana nuko hari ibyo iba yaradukoreye tutari dushoboye kwikorera.
Dawidi we aravuga ngo ibyiza Uwiteka yankoreye byose yamwitura iki? Aravuga ngo nzakira igikombe cy’agakiza kandi mpigurire Uwiteka umuhigo.
Hari igihe umuntu aca mu bikomeye agahigira Imana umuhigo, yazamara gusubizwa akibagirwa guhigura ariko mu buryo bwo gushima Imana dukwiye kuzirikana n’imihigo tuba twahize tukayihigura.
Mu Bakorinto Paulo we yaranditse aravuga ngo Ndashimira Yesu Kristo.
Iyo turebye Dawidi aho yanditse ngo ibyo Uwiteka yangiriye byose ahari ukibwira ko ahora ari mu byiza gusa nyamara siko byari bimeze kuko yahoraga no mu ntambara ahubwo nuko yagiraga umutima ushima Imana.
Niyo mpamvu Paulo we yavuze ngo Hashimwe Imana iduhumuriza no mu makuba yacu.
Zaburi 138 Dawidi yaravuze ngo ndagushimira ko ku munsi nagutakiyeho waransubije , kandi kumusubiza hano avuga ntiyahise imutsindira abanzi ahubwo yahumurije umutima we kandi ikawuhumurisha kumuha imbaraga, Dawidi rero abishimira Imana kuko yahumurije ikanamuha imbaraga.
Hari igihe duca mu bikomeye Imana ikaduhumuriza ikaduha imbaraga, ibyo nabyo ikwiye kubishimirwa.
Paulo aravuga ati iduhumuriza mu makuba yacu yose kugirangonnatwe tubone uko duhumuriza n’abandi.
Paulo we yavuze ko igitera Imana kubikora ni ukugirango n’abandi tubahumurize.
Dawidi rero yari yaramenye impamvu Imana imuhumuriza ko ari ukugirango nawe azahumurize abandi. Uko niko natwe dukwiye gushimira Imana ko no mu bikomeye iduhumuriza kandi ikabikorera kugirango duhumurize n’abandi bari guca mu makuba.
Ibintu byose tubona muri ubu buzima, uko tubayeho, uko twakoresheje ibyo Imana yaduhaye byose tuzabitangaho raporo imbere y’Imana, hari igihe tubona ikintu cy’isumbwe mu buzima rimwe na rimwe ntitubihe agaciro ariko byose tuzabibazwa.
Muri cya gihe twatakiraga Imana ikadutabara, igahumuririsha imitima yacu kudukiza indwara, kuduha akazi, kudukorera ubukwe, kudukorera ibindi byinshi intego yayo kwari ukugirango natwe tuzahumurize abandi.
Dawidi we yari yarabimenye ko ibyo byose bivuye ku Mana yamukoreye kwari ukugirango ibyo byose bizabere abandi ubundi bibahumurize nabo mu kaga barimo.
Dawidi yari azi kuzirikana ibyo Imana yamukoreye ariko akanazirikana cyane abo yakoresheje. Muri byo harimo Yonatani Dawidi yazirikanaga ineza yamugiriye, yima ingoma Yonatani atakiriho. Amaze kuba Umwami yibutse ibyiza Uwiteka yamugiriye byose yibuka n’abo yagiye ikoresha. Dawidi yibutse uburyo Yonatani yajyaga amuburira i se Sauli yateguye uko aza kumwica bigatuma Dawidi arokoka.
Amaze kwibuka iyo neza yose Yonatani yamugiriye, aribaza ati ubuse koko ibyo byiza Uwiteka yankoreye akoresheje Yonatani ndabimwitura iki? Nuko aribaza ati ese nta muntu wasigaye wo kwa Yonatani ngo mugirire imbabazi ? Umugaragu asubiza Dawidi ati arahari ariko afite ubumuga bw’amaguru kandi aba kwa Makiri i Rodebari, Dawidi asaba ko bamumuzanira. Mu bisirayeli iyo wabaga ufite ubumuga ntiwari wemerewe kuba mu mugi ariko Dawidi yirengagiza ibyo byemewe aravuga ati mumuzane.
Amaze kumuzana uwo mwana Mefibosheti apfukama imbere y’Umwami ati ndi imbwa, ndi imbaragasa sinkwiye kuba aha, ariko Dawidi aravuga ati humura ntacyo ukibaye, rya humure Imana yamuhumuririshije kera nawe arihumuririsha Mefibosheti.
Twe gushimisha Imana umunwa gusa ahubwo ihumure Imana yaguhaye riheho n’abandi.
Hari igihe abenshi dushima ngo Imana itanga ibiryo nyamara ibyo ntibihagije ahubwo nawe abatarabona ibiryo bagaburire bamenye by’ukuri ko Imana itanga ibiryo ubahe ku ihumure ry’Imana.
Uko niko Mefibosheti yahawe na Dawidi ihumure nkuko nawe yari yarahumurijwe n’Imana.
Imana ntabwo iduha ihumure gusa kugirango dutere haleluya gusa ahubwo ni ukugirango natwe duhumurize abandi bakiri mu byago.
Impamvu Imana idukorera ibyiza byose ni ukugirango natwe duhumurize abandi bakiri mu mibabaro. Niba Imana yaraguhaye iryo sumbwe ukwiye kwibuka abandi bakiri muri ibyo bibazo.
Urugero: Niba Imana iguhaye ibiryo cyangwa imyambaro, wibuje ko impamvu iguhaye iryo humure ni ukugirango nabo ubahumuririshe ibyo kurya no kwambara ufite badafite nibwo uzaba usohoje ishimwe ry’ukuri.
Nubwo dushima Imana ko yatugiriye neza ariko hari abantu Imana yagiye ikoresha, bamwe baraturihirira amashuri, abandi bakadufasha mu buryo butandukanye.
Akenshi iyo tubonye ibitangaza Imana idukoreye siyo iba yamanutse ngo ibyizanire ahubwo hari abo ikoresha tukabona ibyiza by’Imana niyo mpamvu natwe iyo dushima Imana dukwiye kwibuka gushima nabo yakoresheje.
Hari abantu bameze nka Nabali batajya bamenya ihumure bahawe uko bakwiye kurikoresha. Nabali Imana yari yaramuhaye ihumure imuha ibyo kurya ndetse n’ubutunzi bwinshi, igihe Dawidi yamutumagaho ngo amuhe ibyo kurya aho kugirango amugaburire ahubwo arabaza ati Dawidi ni nde kandi ni mwene nde? ati hariho abahungu b’inzererezi bagenda basabiriza nimugende!
Dawidi akibyumva arahirira kwica Nabali nabo mu muryango we bose ariko umugore we Abigayili abimenye ahita afata ku ihumure Imana yabahaye ashyira Dawidi arokora urugo rwe.
Hari umusaza uvugwa muri Bibiliya yari yaramenye guhumuriza abandi ubwo Dawidi yari mu butayu uwo musaza yajyaga amugirira neza akamugaburira. Dawidi amaze kwima ingoma nawe aramuzirikana.
Dukwiye kwibuka abandi tukabahumuririsha ihumure natwe Imana yaduhumuririshe.
Dawidi we yari yarabimenye akibuka abandi.
Niba Imana yaraguhaye abana ukwiye gusengera abatarabyaye ukabahumuriza ubabwira ko nabo Imana izabatabara kandi itanabaha abana ikazabaha ijuru.
Niba Imana yaraguhaye akazi ni ukugirango nawe uhe abatagira akazi kuri iryo humure nibwo gushima kwacu kuzaba kugeze ku ntego.
Imana iduhe guhumuriza abandi ku ihumure natwe yaduhaye.


text:
Kanseri y’ibere
Kanseri y’ibere cyangwa Kanseri y’amabere
Imiryango imwe n’imwe cyangwa ubwoko bumwe bakunze kurangwa na kanseri y’amabere. Ni ngombwa rero gusuzumwa buri gihe na muganga wawe kanseri y’amabere ni imwe mu makanseri yibasiye abagore gusa inkuru nziza ni uko ushobora kuyirinda ndetse no kuyivumbura byoroheje. Kuyivumbura bizafasha mu by’ukuri mu kurokora ubuzima bwawe.
Imiryango imwe n’imwe cyangwa ubwoko bumwe bakunze kurangwa na kanseri y’amabere. Ni ngombwa rero gusuzumwa buri gihe na muganga wawe kanseri y’amabere ni imwe mu makanseri yibasiye abagore gusa inkuru nziza ni uko ushobora kuyirinda ndetse no kuyivumbura byoroheje. Kuyivumbura bizafasha mu by’ukuri mu kurokora ubuzima bwawe.
Imibereho y’umuntu ishobora kugira uruhare mu gutuma yongera kurwara kanseri y’ibere bwa kabiri. Abantu bigeze kurwara kanseri y’ibere bagakira baba bafite amahirwe menshi yo kongera kurwara iyi kanseri bwa kabiri kurusha abagore baba batarigeze kuyirwara na rimwe, ariko kandi nanone ahanini bikaba biterwa nukouyu muntu aba abayeho.
Nubwo bitari byasobanuka neza, bimaze kugaragara ko imibereho mibi ari kimwe mu bituma kanseri y’ibere igaruka.
Twasanze abagore bafite umubyibuho ukabije baba bafite amahirwe 50% yo kongera kuyirwara, abagore banywa inzoga byibura icupa rimwe ku munsi baba bafite amahirwe 90% naho abagore banywa itabi baba bafite amahirwe angana na 120% yo kongera kurwara kanseri y’ibere.
Ubu bushakashatsi kandi bwasanze abagore basanzwe banywa itabi bakanywa n’inzoga 7 mu cyumweru baba bafite amahirwe yo kongera kurwaya iyi kanseri nta kabuza.
Abahanga berekanye ko kuba ufite umubyibuho ukabije cyangwa se unywa inzoga bifitanye isano no kwiyongera mu mubiri ku musemburo bita estrogen; kandi iyi estrogen yongera umuvuduko wa kanseri y’ibere. Itabi ryo basanze rifite uburozi bwita carcinogens buba mu mwotsi kandi ritera ingaruka mbi ku buzima.


text:
Guhozwa ku nkeke n’umukoresha bishobora gutera indwara y’umutima
Abanyarwanda tugira umuco (sinzi niba ari mubi cyangwa ari mwiza) wo kuterekana icyo dutekereza, umuntu yakubaza uko umeze ukavuga ngo ni byiza, kandi uri gushinjagira ushira. Umuntu yagutuka, ukamusekera ngo atabona uko utekereza, n’ibindi. Nyamara byagaragayeko nk’abakozi bahozwa ku nkeke n’abakoresha babo bakinumira baba bafite ibyago byo kurwara umutima.
Nyamara ngo abantu baryumaho bagapfukirana uburakari bwabo mu gihe batishimiye agahato (bashyirwaho n’abakoresha babo) baba bafite (...)
Abanyarwanda tugira umuco (sinzi niba ari mubi cyangwa ari mwiza) wo kuterekana icyo dutekereza, umuntu yakubaza uko umeze ukavuga ngo ni byiza, kandi uri gushinjagira ushira. Umuntu yagutuka, ukamusekera ngo atabona uko utekereza, n’ibindi. Nyamara byagaragayeko nk’abakozi bahozwa ku nkeke n’abakoresha babo bakinumira baba bafite ibyago byo kurwara umutima.
Nyamara ngo abantu baryumaho bagapfukirana uburakari bwabo mu gihe batishimiye agahato (bashyirwaho n’abakoresha babo) baba bafite amahirwe menshi yo kugira ibibazo by’umutima (heart attack) bishobora kuvamo urupfu, kurusha bagenzi babo batobora bakerekana ko barambiwe.
Ibi ni ibyaravuye mu bushakashatsi bwashyizwe ahagaragara n’ikigo Stress Research Institute of Stockholm University cyo muri Suède ku bagabo 2,755 batigeze bagira ibibazo by’umutima hagati ya 1992 na 2003.
Nk’uko tubikesha BBC, nyuma y’ubu bushakashatsi, 47 mu bakurikiranwaga bahuye n’ibibazo by’umutima, bamwe muri bo bapfa ariwo bazize. Icyo bari bahuriyeho bose ni ukwihanganira akajagararo baterwaga n’abakoresha babo mu kazi.
Kwihangana hano bivuze kutagira icyo uvuga mu gihe uwo mukorana cyangwa ugukoresha akuruhije mu buryo butandukanye, ndetse no kubifata nk’aho ntacyo bikubwiye. Abantu, cyane cyane ab’igitsina gabo, bakora ibi baba bafite ibyago byo kurwara indwara z’umutima kurusha abahagarara bakerekana ko babirambiwe.
Ku bifata ntibavuge rero, ibyo byago biba biri ku kigero kiri hagati y’inshuro ebyiri n’eshanu kurusha abavuga!
Abahanga bakoze ubu bushakashatsi batangaje ko ntacyo bazi ku cyafasha umuntu kwirinda abamutesha umutwe ku kazi, ariko ngo kubwira uwo muntu ko utishimiye ibyo agukoreye, kumwereka uburakari bwawe ako kanya cyangwa se gutegereza ukaza kumusaba ko mwabiganiraho wamaze gutuza, ari uburyo bwiza bwo gukemura ikibazo.
Igihe uramutse uryumyeho ntubivuge rero, uba ufite ibyago byinshi byo kuzarwara umutima, ukaba wanakwica! Ku batinya ingaruka mbi zava mu kuvuga icyo utekereza ku kazi, menya ko muri zo nta n’imwe irusha agaciro ubuzima wawe!
Marketing
4546
Editor
078 827 26 21
Management
0788 74 29 08 / 0788 49 69 15
Emails: [email protected], [email protected]


text:
Yabigarutseho kuwa 15 Ukwakira 2016, ubwo yifatanyaga n’abaturage bo mu Murenge wa Kibirizi, mu Karere ka Gisagara kwizihiza Umunsi Mpuzamahanga wahariwe umugore wo mu cyaro.
Muri uyu murenge imiryango 69 yabanaga itarasezeranye yarashingiranwe imbere y’amategeko.
Mu ijambo yagejeje ku baturage, Depite Gahondogo, yagarutse ku kibazo cy’inda zitateguwe ziterwa abana b’abakobwa ndetse n’abandi bakomeza kwishyingira.
Yagize ati “Umwana w’umukobwa iyo atwaye inda imburagihe ishuri ararireka kandi na wa mwana nta buryo afite bwo kumurera, araza akamuterera nyirakuru nawe udashoboye.”
“Nishimiye ko imiryango yabanaga mu buryo budakurikije amategeko yasezeranye, ariko nabonye abasezeranye bakiri urubyiruko, bariya bose babyirutse nyuma y’uko dutoye Itegeko Nshinga muri 2003, kandi twirirwa tubyigisha, kuki bakomeza kubana badasezeranye?”
Yashimiye ko umugoroba w’ababyeyi wagize uruhare runini mu gutuma imiryango ibana mu buryo budakurikije amategeko isezerana, asaba ko bashyira ingufu no mu gukumira abana b’abakobwa bishyingira.
Ati “Umugoroba w’ababyeyi wagize uruhare mu kubashishikariza gusezerana, ndagira ngo noneho nsabe umugoroba w’ababyeyi ko wajya ubashishikariza gusezerana mbere yo kubana, nibwo tuzaba turi muri wa murongo mwiza wo gukurikiza gahunda z’ubuyobozi bwiza.”
Abana bagwingiye benshi ni abakomoka ku nda zitateguwe
Depite Gahondogo yavuze ko aho abagize Inteko Ishinga Amategeko bagiye basura basanze abana benshi bagwingiye ari abakomoka ku nda zitateguwe ziterwa abana b’abakobwa.
Yatanze urugero rwo mu Murenge wa Gishubi nawo wo mu Karere ka Gisagara, avuga ko yasanze abana bavutse muri ubwo buryo barerwa na ba Nyirakuru.
Ati “Nigeze kuba ndi mu Murenge wa Gishubi, dukora igikoni cy’Umudugudu, hanyuma dukora n’umugoroba w’ababyeyi tuza gusanga abana benshi bafite ikibazo cy’imirire mibi bafitwe n’abakecuru batakibyara, hanyuma bangaragariza ko abo bana babyawe n’abakobwa babo barangiza bakababasigira”.
Ubuyobozi bw’umurenge wa Kibirizi, butangaza ko kugeza ubu hamaze kubarurwa imiryango 175 ibana itarasezeranye, kandi ibarura rigikomeza ngo yose imenyekane, hashakwe n’uburyo bwo kubigisha ibyiza byo kubana mu buryo bwemewe n’amategeko.
Umunyamabanga Nshingwabikorwa w’Umurenge wa Kibirizi, Jack Rushemesha Kabogora, yabwiye IGIHE ko nyuma y’umuganda rusange usoza ukwezi Ukwakira hari imiryango igera kuri 78 izasezerana kandi ari igikorwa kizakomeza na nyuma y’iyo taliki higishwa n’abandi kugira ngo nabo basezerane.
Ubuyobozi bw’Akarere ka Gisagara butangaza ko hari gukorwa ibarura rusange ngo hamenyekane imiryango yose ibana itarasezeranye, kugira ngo yigishwe ndetse ifashwe no gusezerana.
Uyu mwaka wa 2016, insanganyamatsiko y’Umunsi Mpuzamahanga w’Umugore wo mu Cyaro, iragira iti “Twubake Umuryango ubereye Umwana”.


text:
ven.
25
nov.
2011
ISOMO RYA MBERE
Igitabo cy’Umuhanuzi Izayi (Iz 29, 17-24)
17Hasigaye igihe gito, maze ishyamba rya Libani rikaba ryahindutse umurima w’imbuto ziribwa, naho umurima w’imbuto ziribwa ugahinduka ishyamba. 18Uwo munsi ibipfamatwi bizumva amagambo y’igitabo, n’impumyi zizasohoke mu mwijima w’icuraburindi, maze zibone. 19Abaciye bugufi bazarushaho kwishimira Uhoraho, n’abakene banezerwe kubera Nyirubutagatifu wa Israheli. 20Kuko uwo munsi uzaba ari iherezo ry’abategetsi b’abagome, abashungerezi bagakozwa isoni, n’abashaka gukora nabi bose bakarimburwa. 21Bizagendekera bityo abagambanira abandi mu mvugo yabo, abatega abandi imitego mu manza, n’aboshya intungane gukora nabi. 22Ni cyo gitumye Uhoraho, Imana y’inzu ya Yakobo, we warokoye Abrahamu avuze atya: Umuryango wa Yakobo ntuzongera gukozwa isoni ukundi, n’uruhanga rwe ntiruzongera kwijima. 23Kuko abana babo babonye ibyo nakoreye muri bo, bazatagatifuza izina ryanjye, batagatifuze Nyir’ubutagatifu wa Yakobo, bityo bazatinye Imana ya Israheli. 24Imitima yahabye izahabuka, n’abatavaga ku izima bemere kwigishwa.
ZABURI (Zab 27 (26), 1, 4abcd, 13-14)
Inyik/ Uhoraho ni urumuri rwanjye n’agakiza kanjye.
Uhoraho ni urumuri rwanjye n’agakiza kanjye,
ni nde wantera ubwoba ?
Uhoraho ni urugerero rw’ubugingo bwanjye,
ni nde wankangaranya ?
Ikintu kimwe nasabye Uhoraho,
kandi nkaba ngikomeyeho,
ni ukwiturira mu Ngoro y’Uhoraho,
Iminsi yose y’ukubaho kwanjye.
Nyamara jye nizeye kuzabona ubugiraneza bw’Uhoraho,
mu gihugu cy’abazima.
Ihangane, wizigire Uhoraho,
ukomeze umutima, ube intwari !
Rwose wiringire Uhoraho !
IBANGONDIRIMBO RIBANZIRIZA IVANJILI
Alleluya Alleluya.
Dore Nyagasani Umwami wacu araje n’imbaraga nyinshi,
kugira ngo amurikire amaso y’abagaragu be.
Alleluya.
IVANJILI
+ Matayo (Mt 9, 27-31)
Muri icyo gihe, 27Yezu akomeza kugenda, impumyi ebyiri ziramukurikira zisakuza ziti «Mwana wa Dawudi, tugirire impuhwe ! » 28Ageze imuhira, impumyi ziramwegera maze arazibaza ati «Mwemera ko nshobora gukora ibyo ngibyo ? » Ziti «Yego Nyagasani. » 29Nuko abakora ku maso avuga ati «Nibibabere uko mubyemera ! » 30Nuko amaso yabo arahumuka. Hanyuma Yezu arabihanangiriza ati « Mumenye ntihagire ubimenya!» 31Ariko bo bagitirimuka aho, bamwamamaza muri icyo gihugu cyose.


text:
Ni ibiki byanditse mu bitabo by’amateka yawe ! Alice Rugerindinda
“ Ariko indi mirimo ya Manase n’ibyo yakoze byose n’icyaha yakoze, mbese ntibyanditswe mu gitabo cy’ibyo ku ngoma z’abami b’abayuda? 2 Abami 21: 17
Maze iminsi nibaza ku ijambo rijyanye n’amateka y’umuntu. Naribajije nti ese buriya atangirira he! Wasanga atangira bakimutwita ,kuko hari abo Bibiliya ijya itangira kuvuga ukuntu byagenze bakiri mu nda .
Urugero rwo muri Luka 1: 39-41 rwa Mariya Nyina wa Yesu aramukanije na Elizabeti ngo Elizabeti acyumva iyo ndamukanyo , inda yari atwite ya Yohana umubatiza yarasimbaguritse. Imana itugirire neza.
Iyo usomye 2 Abami 21: 1---- niho umenya ibyanditswe kuri uyu mwami Manase, ni ukuri birababaje, byatumye nifuza kwandikisha amateka meza ku izina ryanjye.
“ Manase yimye amaze imyaka cumi n’ibiri avutse. Amara imyaka mirongo itanu I Yerusalemu ari ku ngoma, nyina yitwaga Hefusiba. Ariko akora ibyangwa n’Uwiteka,……yongera kubaka ingoro se Hezekiya yari yarasenye, yubaka n’ibicaniro bya Baali….. 5. Kandi yubakira ingabo zo mu ijuru zose ibicaniro , mu bikari byombi by’inzu y’ Uwiteka. 6. Anyuza umuhungu we mu muriro, akajya araguza akaroga,agashikisha abashitsi, akaraguza abapfumu, akora ibyaha byinshi cyane imbere y’Uwiteka ngo amurakaze……: 2 Abami 21: 1-18
Mu bigaragara , ubuzima bwe bwose bwaranzwe n’amateka mabi y’ibyaha, nta cyaha kibaho atakoze, kandi mu mateka ye nta kintu nakimwe cyiza wabonamo. Ikibabaje yarinze apfa akimeze gutyo, habe ngo yasubiza n’amaso inyuma wenda ngo yigaye, bitume yisubiraho anasabe Imana kumubabarira, bityo ahindurirwe amateka.
Muri 2 Abami 23: 28 “ Ariko indi mirimo ya Yosiya n’ibyo yakoze byose, mbese ntibyanditse mu gitabo cy’ibyo ku ngoma z’abami b’abayuda? “ Tuhasanze umwami witwa Yosiya nawe wandikishije amateka atandukanye n’aya Manase kuko we ngo yagaruye abantu ku Mana, akarwanya iby’ubupagani.
Ibi bivuze ko abantu bashobora kuba bose bakora umurimo umwe, bavukana se, batuye mu gihugu kimwe, basengera hamwe, baririmba hamwe, babana mu nzu ariko buri wese akagira ibyo yandikisha inyuma y’izina rye bitandukanye n’ibyundi . Yesu atugirire neza
Dore ibyari byanditse mu gitabo cy’amateka kuri Yosiya : “ Kandi nta mwami mu bamubanjirije wari uhwanye nawe, wahindukiriye Uwiteka n’umutima we wose, n’ubugingo bwe bwose, n’imbaraga ze zose akurikije amategeko ya Mose yose, ndetse no mubamuherutse, ntawahwanye nawe” . 2 Abami 23:28
Twatangiye twibaza ngo nibiki byanditse mu bitabo by’amateka yawe! Nubwo nta yindi Bibiliya izandikwa, ariko ibindi bitabo bizandikwa, abantu kandi naho batakwandika, Imana yo irandika nk’uko byanditse mu gitabo cy’ibyahishuwe 20:12, aho Yohana yabonaga abantu bose bahagaze imbere ya ya ntebe y’imanza ngo bari gucirwa imanza zikwiriye ibyanditse mu bitabo byo mu ijuru. Ese buriya byandikwa nande! Byandikwa ryari?
Icyo nkwiriye kumenya nuko nta kintu na kimwe kiri mu mateka yanjye gipfa gutambuka gutyo ntaho cyanditswe, naho kitakwandikwa ku mpapuro ariko no mu mitima y’abantu birandikwa, kandi nabo nasanze ari abahanga mukwibuka amateka yaranze ubuzima bw’umuntu!
Ubu noneho haje ikoranabuhanga,uzajye kuri google, wandike izina ry’umuntu, urebe ukuntu bimwe mubyamuranze bihita biza imbere yawe kandi bisomwa n’isi yose! Yesu adusure
Icyiza kiri muri ibi . nuko Yesu we ajya ahanagura amateka mabi yaranze umuntu, akamwubakira amateka meza. Wenda abantu bakazakomeza kubyibuka, ariko Yesu we akavuga ngo ntazabyibuka ukundi. Amen. Urugero rwa Paul avuga ngo, nubwo yabanje kuba mubi ngo ariko yarababariwe bityo Bibiliya ikatwereka amateka ya Paulo mabi, ikanatwereka amateka ye meza amaze guhura na Yesu , kugeza arimo asoza urugendo rwe yitegura kuva mu isi.
Ufite mateka ki! Waba wifuza ko amateka yawe se ahinduka uhereye none? Ntahandi ahindurirwa atari kwa Yesu.
Hari n’igihe umuntu amara igihe yubaka amateka meza ariko igihe kikagera akayatoba, akayakubitamo akantu kabi kaza gusibanganya za mbaraga zose yakoresheje yubaka ya mateka meza haba imbere y’Imana n’imbere y’abantu. Mwami Imana turakwinginze ngo uturindire amateka tutazakorwa n’isoni. Yesu adusobanurire,
Alice


text:
Ubushize Angel yari aherekeje Fiston amugejeje kuri biro bikoreramo ubuyobozi bw’Ikigo (Adminitration), bari bamaze gusezeranaho gusa Angel amaze kubwira Fiston ngo azajye aza ku mureba mu ishuli yigamo amusuhuze gusa hari ikintu Angel yari agiye gusa Fiston n’ubwo tutigeze tubasha kikimenya ni muri iyi Episode
……………. Angel: Nonese uwagusaba ikintu hari ikibazo?
Fiston:Ntakibazo nukuri uburyo wangiriye neza nta kintu nakwima pe
Angel: Nonese waretse tukaza kongera kubonana nimugoroba ko(...)
Ubushize Angel yari aherekeje Fiston amugejeje kuri biro bikoreramo ubuyobozi bw’Ikigo (Adminitration), bari bamaze gusezeranaho gusa Angel amaze kubwira Fiston ngo azajye aza ku mureba mu ishuli yigamo amusuhuze gusa hari ikintu Angel yari agiye gusa Fiston n’ubwo tutigeze tubasha kikimenya ni muri iyi Episode
……………. Angel: Nonese uwagusaba ikintu hari ikibazo?
Fiston:Ntakibazo nukuri uburyo wangiriye neza nta kintu nakwima pe
Angel: Nonese waretse tukaza kongera kubonana nimugoroba ko abanyeshuli baragaruka hano mu kigo kwiga (yavugaga gukora Etude ya nimugoroba)?
Fiston: Nonese urumva naza kukubona gute n’ubwo ibyo wari unsabye byoroshye kandi nanakubwiye ko nta kintu wansaba ngo nkikwime kandi uzi neza uburyo wangiriye neza
Angel: Cyangwa reka tubireke basi tuzabonana ejo ku manywa ngewe nzaza kukwishakira ntugire ikibazo
Fiston :Urakoze nukuri nzaba ngutegereje, ahubwo reka njye mu biro kureba abayobozi ubwo nawe ugire ibihe byiza
Angel: Sawa kandi nkwifurije amahirwe muri iki kigo
Ubwo Fiston yahise yinjira mu biro akigera aho bakirira abantu yahise ahura na Frank nawe arimo gusohoka mu biro bya Diregiteri buri wese ari Fiston ari na Frank ahita amera nk’utunguwe cyane ko nta n’umwe wari uziko undi ashobora kuba aria ho ngaho ubwo barasuhukanije barishimirana biratinda hanyuma na Fiston aguma aho baganira bagera n’ubwo Diregiteri asohoka ahita abasanga aho nawe ahita abona Fiston aramusuhuza cyane amubaza uko urugendo rwagenze hanyuma amujyana mu biro by’ushinzwe kwandika abanyeshuli aramwandika.
Gusa nyuma Diregiteri yagarukanye na Fiston mu biro bye kumubaza amakuru ya maman we cyane ko bari baziranye bya hafi kuberako uwo mu Diregiteri yatahaga hafi y’iwabo ndetse ari nayo mpamvu yari aziranye na Frank.
Ubwo na Frank yahise aguma aho hafi nyine kuko Fiston yari yamusigiye ibikapu bye ariko nanone Diregiteri yaje gusohokana na Fiston ngo amujyane kwa Animateri amwereke aho kuzajya aryama bageze muri ya sale basizemo Frank kuko Diregiteri yari asanzwe aziko Frank aba hanze y’ikigo muri Getho ubwo Diregiteri yahise abaza Frank ati niko sha ubundi waretse ukajyana n’uyu musore mukararana ejo mu gitondo akazaza bakamuha aho kuryama sibyo byiza
Frank: Nawe yihuse yahise abwira Diregiteri ati “ariko n’ubundi ibyiza ni uko yaza tukajya tubana”
Diregiteri:Ubwo se sha urumva byamworohera kuba hanze y’ikigo akiza kwiga muwa mbere?
Frank: Biroroshye cyane kuko tuzaba tubana kandi ni hafi cyane ntago byajya bimugora nange nzajya musobanurira
Diregiteri: Nonese uwabanza ngahamagara Maman we nkamubaza niba bishoboka kuko urumva ntago yaje yiteguye kuba hanze y’ikigo hari byinshi mu bikoresho atazanye
Frank: Ibikoresho byo si ikibazo kuko nange nadabifite mu rugo kandi bihagije
Fiston :Erega nange ndumva kuba hanze aribyo byiza kuko nibwo Frank najya mubona hafi yange akansobanurira
Diregiteri: Sasa reka manze mpamagare Maman wawe mbimumenyeshe
Fiston: Maman ntago yabyanga yumvishe ko ari Frank tuzajya tubana
Ubwo Diregiteri ako kanya yahise ahamagara Maman wa Fiston amubwira ko umwana we yageze ku ishuli amahoro gusa Anahita amubwira ko umuhungu we agiye kuba hanze y’ikigo kandi anamusobanurira uwo bagiye kubana ko ari Frank ariko Maman Fiston ntiyamanza gusobanukirwa neza Frank uwo ariwe ariko abaza Diregiteri niba yumva aribyo byiza Diregiteri aramubwira ati ibyiza ni uko yaba mu kigo akazajya kuba hanze y’ikigo nyuma amaze nk’umwaka yaramenyereye muri rusange
Ubwo ariko Nyina ahita abwira Direigiteri ngo amumuhereze umuhungu we bavugane, Fiston na Maman we bavuganye Fiston nta kindi yamwakirije aho yahise amubwira ati uziko na Frank wo kwa Maman Yvette yiga hano maze niwe tugiye kubana…..
Ubwo Maman wa Fiston kuko yari amaze kumenya neza Frank uwo ariwe yumva arishimye cyane ko umwana we agiye kubana n’umuntu usanzwe amenyereye ikigo kandi akazaba amusobanurira nibwo Maman we yahise amubwira ati niba ari Frank ntakibazo mugende mubane nange mu minsi ya vuba nzaza aho kubasura mbazaniye ibikoresho muzaba mukeneye
Fiston yahise abibwira Diregiteri hanyuma nawe arabemerere gusa Diregiteri yabwiye Frank ati umenye neza ko…………
EPISODE ikurikira ni ejo ku isaha nk’iyi.
karigisha ni keza cyn ndagakunda
kabisa ako gakuru kararyoshye ahubwo nimudukomereze amerwe aratwishe.
ko muri kuduha uduce dutoya rwose nimwonjyere
thanks a lot for this lovely story
twakomej muvandimwe ntutubihirize


text:
SRC:KIGALI TO DAY Islamic State yishe imfungwa zikomoka muri Norvège no mu BushinwaU Rwanda ruzinjiza miliyari 79 aturutse mu ndabo n’imbogaGicumbi: Minisitiri Busingye yaburiye abatowe ko kuyobora atari umunyengaMaroc igiye gufungura ambasade mu Rwanda
Dec 13 2016 | Iyi nkuru ibitswe: DUSEKE!
| Soma ibindi.. »
Umugabo yabonye ahantu hariho icyapa cyanditseho ngo, rya kugeza uhaze umwuzukuru wawe azishyura!!! Umusaza wawe araryaaaaaaaaaa, araryaaaaa mpaka ahaze ubundi aterera agati mu ryinyo. Nuko umuserveur amuzanira fagitire umugabo atunga ku cyapa ati “dore, umwuzukuru wanjye azishyura!!” Nuko umuserveur nawe ati “Iyi fagitire si iiyawe. Ni iya sogokuru wawe!!!” SRC:IZUBA RIRASHE Abana 2 mbateranije n’abana […]
Nov 13 2016 | Iyi nkuru ibitswe: DUSEKE!
| Soma ibindi.. »
Umugabo yari afite firigo itangiye gusaza agura indi, ariko na yo yari ikimeze neza, abona atazatunga firigo ebyiri mu nzu aravuga ati reka nihere abakene. Afata ya firigo ya mbere ayishyira ku muryango kuko yari aturiye umuhanda, ayandikaho ngo “Itwarire iyi firigo firigo uyitware neza ujye uyikoresha.” Abantu banyuraga iruhande rw’iyo firigo bakibaza ukuntu firigo […]
Aug 30 2016 | Iyi nkuru ibitswe: DUSEKE!
| Soma ibindi.. »
Umukobwa: Mama uzi uyu munsi ibyambayeho? Abahungu twigana bambwiye ngo nurire igiti bangurire biscuit maze kucyurira baranseka ra! Mama: Yooo! Ntuzongere mwana wa! Bagushukaga ubwo bashakaga kukurebera ikariso! Bucyeye bwaho: Umukobwa: Mama uzi ko uyu munsi noneho ba bahungu twigana bambwiye ngo nurire igiti bangurire chocolat maze nakurira noneho bagaseka kurusha ejo? Mama: Mbega igishwi! […]
Jul 11 2016 | Iyi nkuru ibitswe: DUSEKE!
| Soma ibindi.. »
Ibi ni ibibazo, icyo usabwa ni ugusubiza. Ni ibibazo byoroshye by’ubumenyi bw’Isi. Niba amafaranga atamera ku biti kuki banki zigira amashami? Ye? Cyangwa niba icyo utagishoboye reka nkubaze ikindi. Niba bitemewe gutwara wasinze kuki utubari tugira parking? Njye ndibariza utubazo tworoshye ariko kudusubiza bisaba kuba utafashe ku bikoresho. Niba ijambo abbreviation bisobanuye ‘impine’ kuki ubwaryo […]
Jun 28 2016 | Iyi nkuru ibitswe: DUSEKE!
| Soma ibindi.. »
Umugore yabeshye umugabo we ko nyina arembye bityo ko agiye kumusura mu bitaro, aramureka aragenda. Nyuma y’icyumweru cyose yaje kugaruka ageze mu rugo asanga umugabo ari ku meza arimo kurya ibya saa sita ni uko amubaza amakuru y’umurwayi yagiye gusura uko ameze undi n’agahinda kenshi amusobanurira ukuntu nyina ameze nabi cyane ndetse ko ashobora no […]
Jun 20 2016 | Iyi nkuru ibitswe: DUSEKE!
| Soma ibindi.. »
Joriji yari ahantu mu kabari ashaka gusura ariko agira ikibazo ko abantu bari kumwe baza kumwinubira. Aravuga ati kuko harimo umuziki reka ntegereze ninumva hagezemo ingoma nyinshi ndahita nsura bijyanirane ntabwo bamenya usuze. Ahengera hagezemo ibigoma bikubita nawe arakubita ngo “bwiiiiiii”, agiye kubona abona abantu barahindukiye, arebye n’inyuma abona bari kwiciraguraho, yibuka ko uwo muziki yari […]
Jun 8 2016 | Iyi nkuru ibitswe: DUSEKE!
| Soma ibindi.. »
Nuko umukwe n’ umugeni bajya gusezerana kwa pasteur ,barimo gusezera pasteur abaza abari mwiteraniro ati: Ese hari ufite impamvu yatuma tudasezeranya aba bageni. Nuko umugore aturuka inyuma afite abana babiri b’impanga n’akandi kamurira imyuma aza asanga pasteur abantu bose bagwa mu kantu umugeni yikubita hasi agwa igihumure nuko wamugore abwira pasteur ati “inyuma ntabwo turimo […]
Feb 18 2016 | Iyi nkuru ibitswe: DUSEKE!
| Soma ibindi.. »
1.Umwana yabajije nyina ati : kuki munkubitira kwambara ikariso? Nyina ati : nukugira ngo uhishe icyubahiro cyawe! Umunsi umwe iwabo haza abashyitsi nuko nyina abwira umwana ati : wahaye abashyitsi icyubahiro, nuko umwana azamura ikariso abaha icyubahiro! Ngayo nguko. 2.Mayibobo yagize amahirwe yo kwiga, umunsi umwe mwarimu ati: “kubyagiza ni iki?” Mayibobo ati: “Ni igihe […]
Feb 14 2016 | Iyi nkuru ibitswe: DUSEKE!
| Soma ibindi.. »
1.Umukobwa yatwaye inda, se ararakara bya hatari amutegeka kujya kumwereka uwayimuteye, baragenda barahagera, umusaza yakunje isura bya danger Umusaza ati ni wowe wantereye umwana inda sha!? Umuhungu ati ni njye muze, ariko reka mbanze nanakuzimanire. Umusaza ati kazimanirwe n’abazimu, nta n’isoni…..(umuhungu aba amuciye mu ijambo) ati jya utuza vieux, inda sinayihakanye, ni njye wayimuteye, nabyara […]
Jan 15 2016 | Iyi nkuru ibitswe: DUSEKE!
| Soma ibindi.. »


text:
Hari impamvu nyinshi zituma dusenga, ariko ndashaka kuvuga kuri ebyiri :
#1 Gusenga Imana kuko ibikwiriye,iyi niyo mpamvu iruta izindi
#2 Gusenga kuko dufite umwanzi uturwanya,ngo tubone imbaraga zo kumunesha.
Yesu ubwo yari kw’isi yabonaga intambara ziyirimo, kandi yari azi ibanga ryihariye ryo kunesha uzitera ariwe satani, niko kuribwira intumwa ze aho Yagize ati : "Nuko rero mujye muba maso, MUSENGE IMINSI YOSE kugira ngo mubone kurokoka ibyo byose byenda kubaho, no guhagarara imbere y’Umwana w’umuntu."Luk21:36
Yavuze gusenga iminsi yose,si rimwe na rimwe kuko umwanzi wacu akora buri gihe! Si ukunyuzamo ngo usenge cg gusagurira Imana igihe nkuko benshi batwarwa umwanya wose niby’ubu buzima babigenza.
Ubwo intumwa Pawulo yandikiraga itorero ryi Tesaloniki nawe yongeye kubibutsa ko ntagihe bakwiriye gupfusha ubusa kuko satani we ntanarimwe ahuga cyangwa ngo arambirwe Yabasabye ibintu bibiri byingenzi bikwiriye kuranga umukristo wese "kwishima no gusenga ubudasiba."
Yagize ati : Mwishime iteka, musenge ubudasiba, 1Tes5:16-17
Nanjye nti "ntugasenge rimwe na rimwe kuko umwanzi wawe akora buri gihe"
Bigire ubuzima gusenga ubudasiba
Pastorviva.pcm@gmail.com POWER OF CHANGE MINISTRIES


text:
Nyanza: Busasamana yaje ku isonga mu byahungabanyije umutekano mu kwezi k’Ukuboza 2012
Umwe mu mirenge 10 igize akarere ka Nyanza witwa Busasamana ukaba ubarizwamo icyicaro cy’akarere n’icy’Intara y’Amajyepfo waje ku isonga mu kugira ibikorwa bitandukanye byahungabanyije umutekano kurusha indi mirenge muri ako karere mu kwezi k’Ukuboza 2012.
Icyegeranyo gishyira umurenge wa Busasamana ku isonga ry’ibyaha ugereranyije n’indi mirenge cyashyizwe ahagaragara n’inzego zishinzwe umutekano zikorera mu karere ka Nyanza tariki 24/12/2012.
Umurenge wa Busasamana kimwe n’indi nka Mukingo na Ntyazo yayiguye mu ntege  mu kugira ibyaha byinshi ku rwego rw’akarere ka Nyanza isesengura ryakozwe n’izo nzego z’umutekano mu karere ka Nyanza ryerekana ko impamvu ibitera ari uko iyo mirenge ifite udusantere tw’ubucuruzi dukomeye tubamo inzoga z’inkorano nyinshi abantu baho banywa bagasinda maze bikarangira bijanditse mu byaha bitandukanye.
Nk’uko bikomeza bisobanurwa n’inzego zishinzwe umutekano mu karere ka Nyanza ngo n’impanuka nazo ntizibarebera izuba kuko bamwe muri bo zirabahitana kubera ko baba bafite isindwe ry’izo nzoga zifatwa nk’ibiyobyabwenge.
Inzego z’umutekano mu karere ka Nyanza zifashishije urugero rwa bugufi rwo ku wa 21/ 12/2012 ahagana sa kumi n’ebyiri n’igice mu murenge wa Busasamana mu Kagali ka Gahondo mu mudugudu wa Bigega umugore witwa Nirere Laetitia w’imyaka 23 y’amavuko yakomerekejwe n’umugabo we witwa Muvunyi Ismael w’imyaka 31 y’amavuko bahuriye mu nzira yasinze.
Uwo mugore yabajije umugabo we ibyo bari buteke undi nta kuzuyaza ahita amutera icyuma hejuru y’ijisho aramukomeretsa arangije aburirwa irengero rye kugeza na n’ubu aracyashakishwa nk’uko urwego rushinzwe umutekano mu karere ka Nyanza rwabitangarije Kigali Today.
Ingamba zifitwe n’inzego zishinzwe umutekano mu Karere ka Nyanza ni ugushakisha amakuru arebana n’abanywi ndetse n’abacuruza izo nzoga z’inkorano hatibagiranye no gukora urutonde rw’ingo zibanye nabi. Zirimo abafitanye amakimbirane yo mu miryango n’abapfa amasambu muri rusange.
Kuva mu kwezi wa Kanama kugeza Ukuboza 2012 izo ngamba zatangiye  gushyirwa mu bukorwa imirenge yazaga ku isonga mu gukora ibyaha igabanya ubukana bwabyo.
Ibyo bikaba bigaragazwa n’uko muri Kanama 2012 ibyaha byagaragaye inshuro 28 ariko bigeze mu kwezi k’Ukuboza 2012 bigera  ku nshuro 15 nk’uko ikigeranyo cyabyo  mu karere ka Nyanza Kigali Today ifitiye kopi kibigaragaza.
Muri iyi minsi mukuru ya Noheri n’Ubunani inzego z’umutekano mu karere ka Nyanza zashyizeho uburyo budasanzwe bwo gukurikirana ko amasaha yo gufungura no gufunga utubari yubahirizwa aho utubari tutazabyubahiriza tuzahagarikwa nyuma yo kugirwa inama ntitwikosore.


text:
Kuko turi abo yaremye ituremeye imirimo myiza muri Kristo Yesu, iyo Imana yiteguriye kera kugira ngo tuyigenderemo. Abefeso 2:10
Hari impamvu Imana yakuremye ikagushyira ku isi, hari umusanzu yateganyije ko ugomba gutanga igihe cyose ugifite ubuzima. Ntabwo Imana yakuremeye kurya no kunywa ibyo usanze mu isi gusa, yakuremeye kugaragaza itandukaniro ryawe n’ibindi byose. Ntiwaremewe gufata ubuzima mw’isi ahubwo waremewe kubuzana ku isi, niyo mpamvu Imana ishaka ko nawe wagira icyo ukora.
Imirimo myiza ijambo ry’Imana rivuga, nibyo ukorera muri iy’isi cyane cyane ibyo ukorera abandi kuko iyo ukoreye abandi neza uba uri gukorera Imana.” Ibyo mukora byose mubikore mubikuye ku mutima, nk’abakorera Shobuja mukuru badakorera abantu, muzi yuko muzagororerwa na we muhawe wa murage, kuko mukorera Shobuja mukuru Kristo. Abakolosayi 3:23-24.
Imana yabwiye Yeremiya ngo “Nakumenye ntarakurema mu nda ya nyoko kandi nakwejeje utaravuka, ngushyiriraho kuba umuhanuzi uhanurira amahanga.” Yeremiya 1:5, ibi bigaragaza ko Yeremiya mbere ko avuka, Imana yari yaramaze ku mutegurira umurimo umutegereje. Ese iyo Yeremiya yicecekera ninde wari gukora icyo gikorwa Imana yari yaramuteguriye? Uko niko nawe Imana ifite icyo yakuremeye kandi ugomba gukora.
Ese waba warigeze wibaza impamvu Imana itahize itujyana mu ijuru kuva twakwakira Ubuntu bwayo? ese ni ukubera iki yemeye ikaturekera muri iy’isi igoranye? Imana yahisemo ko dukomeza kuba mu isi kugira ngo dukore ibyerekeye umugambi wayo, igihe wakiriye agakiza Imana iba ishaka ko ukora gahunda zayo, ikagutoraniriza gukomeza itorero no kwagura ubwami bwayo mu isi umenyekanisha izina ryayo.


text:
IBINTU 5 BIZAKUBWIRA NIBA URI MU BAGANA
MU KUZIMU!!
1. Reba muri Phone yawe nusangamo
Prn zijejeta menya ko ubwo kakubayeho!
.
2. Niba amabere yawe yarakozweho incuro ziruta
iza remote control ya tv (telekomande)cg inote ya 500,cg yarabaye nkibitambaro wazimisha itara nawe
wikwibaza byinshi urafitwe nutihana!
.
3. Niba umaze gusambana inshuro zirusha
ubwinshi imyaka yawe nawe urafitwe!
.
4. Kandi niba ubona umusazi washwandaritse
ukamwifuza umenye ko nawe urimbutse!
.
5. Niba umaze kwikinisha inshuro ziruta izo
wasambanye nawe ntusigaye tu!
.
6.niba ugiye kugenda utanditse ijambo "amen" kugirango Imana ikube hafi,wowe urapfuye nturaye!!!
IBINTU 5 BIZAKUBWIRA NIBA URI MU BAGANA MU KUZIMU!!
IBINTU 5 BIZAKUBWIRA NIBA URI MU BAGANA


text:
Damien Mouzoun ni Umunya-Bénin umaze kuzenguruka ibihugu 40 bya Afurika agahura n’abayobozi bakuru babyo, aho yagiye asiga urumuri ruturuka ku ishema aterwa no kuba umunyafurika. Abinyujije mu muryango AYINA THINK TANK ayoboye, ntahwema kubaka mu rubyiruko umuco wo kugira inshingano no kwiha intego mu buzima.
Damien kuri ubu ubarizwa i Kigali, afite ibiro i Accra muri Ghana na Port-Louis mu Birwa bya Maurice. Azi neza ko binyuze mu guha ubumenyi bukwiye urubyiruko rw’Abanyafurika, Afurika ikomeye, ifite inganda kandi yubashywe iri hafi.
Ikiganiro kirambuye IGIHE yagiranye na we:
IGIHE: Damien Mouzoun, nibwo ucyuzuza imyaka 25 ariko ufite ubuhanga, ubwenge ndetse usa n’umaze kugera ku byo wifuza ugereranyije n’imyaka yawe. Ese ubikura he? Dusobanurire ibanga wakoresheje.
Damien Mouzoun: Mbere na mbere mfite inzozi zo kuzaba icyitegererezo kuri njye ubwanjye, ku muryango mbamo ndetse n’isi yose, kugira ngo mbigereho bisaba kubyuka kare, gukuraho inzitizi no guhindura ibyo mpura nabyo byose amahirwe yo kurushaho gutera intambwe ijya imbere.
Nagize amahirwe yo gukurira mu muryango wanjye wa cyami muri Bénin, wantoje indangagaciro zirimo ubushake, gukora cyane,umuhate, kugira inshingano n’ubunyangamugayo. Natangiye amashuri abanza mu 1996 nyarangiza mu 2001, ni na wo mwaka nahise niyandikisha mu mashuri yisumbuye. Nize imyaka itanu aho kuba irindwi bituma ngira impamyabumenyi y’amashuri yisumbuye mfite imyaka 15.
Ku rundi ruhande ariko icyiciro cya kabiri cy’ubwana bwanjye nakibayeho mu buzima bukomeye kandi bubabaje. Imyaka ibiri namaze mu buhungiro muri Ghana, yatumye ku myaka 18 gusa ibintu bihunduka ntangira gufata ejo hazaza mu biganza byanje no kurenga ingorane zose kugira ngo ngere ku nzozi zanjye zo kubaka no guha irindi zina inkomoko yanjye yo muri Afurika ngendana muri njye.
Nakoreye ibigo n’imiryango itandukanye hirya no hino ku Isi, nemera ntashidikanya ko uko kugaragara ku ruhando rw’Isi byatumye mbasha gushimangira imyitwarire, imiterere no kuzana impinduka ku isi kandi mu bwitonzi ntagereranywa.
Ariko kandi nemera ko urugendo rwanjye nyarwo ruzatangira mu gihe cya vuba kandi ko ruzatuma mu isi yose haza impinduka haboneka amahoro mu byiciro byose haba mu bantu n’ibibakikije.
IGIHE: Wagenze mu bihugu byinshi ndetse uhura n’abantu bakomeye muri Afurika n’ahandi ku Isi, ese n’iki babaga bagushakaho, ni iki bakungukiragaho?
Damien Mouzoun: Nibyo koko, ndasa n’uwazengurutse isi yose, nkorera abandi. Ntekereza ko kuri bamwe ngaragara nk’igitambo binyuze mu mpano yanjye yo kurwanirira uburezi, amahoro ariko by’umwihariko Afurika, abana n’urubyiruko ku isi.
Birasa nk’aho abantu bakomeye haba mu bucuruzi, iyobokamana no muri politiki bafite amatsiko yo kubona urugero rwiza ntanga bakifuza gukomeza kuvugana nanjye bameze nk’abantu bakomeza kuntera imbaraga no kunyobora mu buryo buzimije mu rugendo rwanjye rwa buri munsi.
Ntabwo ndi umuntu ugerageza gushakisha kugaragara neza nifashishije amasura y’abantu bazwi cyane, ahubwo ngerageza kwigira ku byiza bya bamwe n’abandi iyo ngize amahirwe ndetse nkabinyuza mu bitabo ku buzima bwabo no gusoma muri rusange. Ntabwo napfa kumenya icyo abantu basanzwe ndetse n’abakomeye bishimira kubana nanjye bunguka ariko icyo nzi neza ni uko ntabatenguha.
IGIHE: Ufite impamyabumenyi mu bumenyi, ugakora ibijyanye no guhindura imibereho y’abantu. Ese hari icyo bigufasha mu bikorwa byawe bya buri munsi?
Damien Mouzoun: Naritanze cyane mu myigire yanjye igaragaza ishoramari ry’agaciro kanini kimwe n’ubunararibonye bwanjye. Ntabwo nkeneye kubyumvisha abandi kugira ngo nanjye ubwanjye mbashe kwemera akamaro kabyo kubera ko mbibamo buri munsi.
Ibi bimfasha kwibaza ibibazo nyabyo ku buzima no kurushaho gushyira imbaraga zanjye ku by’ingenzi, ni ukuvuga ibifite akamaro ku rugendo rw’ubuzima bw’umuntu uri ku isi.
Rimwe na rimwe icyiciro abantu banshyiramo iyo duhuye kirantangaza ariko nanone bigaragaza ko tumaze kugera mu gihe cy’ubuhanga aho abantu batangira kugaragara no kumenyekana binyuze mu bwenge bwabo, imibanire, ndetse n’ubumenyi bafite. Buri gitabo nsoma kinyungura byinshi ndetse kikantegurira kuba umuhanga ari na byo bigaragaza gukomeza kw’amasomo yanjye.
IGIHE: Dusobanurire ibikorwa byawe byatumye umenyekana muri Afurika
Damien Mouzoun: Ngitangira, nashinze mu gihugu cyanjye no muri Ghana, Sosiyete icuruza ibintu bikenerwa mu buhinzi. Kubera ko nagize amahirwe yo gukorana n’abanyamahanga bitanga kandi b’inyangamugayo, nabashije gusa n’ubigiye ku ruhande ntangira guharanira uburezi kuri bose no kubohoka k’urubyiruko rwa Afurika mu bihugu bisaga 40 nakoreyemo ubwanjye.
Ubushobozi bwo gushyira ubumenyi n’umutungo wanjye mu gufasha Afurika nkiri muto nibwo butuma aho ngiye hose ku mugabane numva nsa n’uri mu rugo kandi kuri njye Afurika ikaba imaze kuba nk’umudugudu ushyize hamwe, ukize kandi wubashywe nahoze ndota.
IGIHE: N’iyihe ntwaro ukoresha ku rubyiruko rw’abanyarwanda? Ese n’iki uteganya kubakorera?
Damien Mouzoun: Nyemerera nkubwire kandi nta gukabya ko urubyiruko rw’abanyarwanda rufite impano, imbaraga ndetse n’indangagaciro nshima cyane kandi zifuzwa n’isi. Icyo dukeneye uyu munsi ni uguhuza Afurika y’u Burengerazuba n’iy’u Burasirazuba binyuze mu rubyiruko.
Ni ingenzi cyane kuko bizakora ibitangaza mu kugera ku ntsinzi kuri uyu mugabane. Icyo urubyiruko rw’u Rwanda na Afurika y’u Burasirazuba rukeneye kwigira ku rwa Afurika y’u Burengerazuba, ni ukumenya guhakana n’umuco wo gukora ibirenze ibyo bumva ko bashoboye. Kuri twe “Oya” ni “Yego” iba iri aho hafi.
Icyo basabwa gusa ni ukwihangana no gukomera ku byo bakora. Mu Burengerazuba turavuga tuti” Igikomeye nzagikora ariko ikidashoboka kizantwara umwanya muto gusa.” Ari nacyo bishatse gusobanura mu by’ukuri.
Mfite intego yo gukorana n’abana, ingimbi, urubyiruko n’abakuze mu Rwanda no muri Afurika no gutuma barushaho kugira indoto binyuze mu gusangira ubumenyi n’ubunararibonye mu byo bagezeho haba ku giti cyabo no muri rusange binyuze mu mahoro, ubufatanye no kwihesha agaciro.
IGIHE : Ni iyihe mishinga uteganya mu minsi iri imbere?
Damien Mouzoun : Umushinga mfite ni uwo gukora ku buryo binyuze mu bikorwa byanjye, indangagaciro n’ubwitange, Afurika isanzwe ari isoko n’impumeko y’ubuhanga ku isi kugira ngo izahinduke iya mbere itanga ubumenyi dushobora kugurisha abandi ku isi ku kiguzi kitari gito.
Binyuze mu muryango Ayina Think Tank (www.ayinathinktank.rw), ndashaka kugaragaza ko intsinzi ifatwa nk’inzozi kuri Afurika ishoboka ku Isi.
Uyu muryango utanga ubujyanama, inyigisho mu by’imiyoborere, amahugurwa aganisha ku kunoza umurimo n’ibindi.


text:
Kigali: 170 barangije ishure rya Bibiliya BTC bahawe impamyabumenyi
Kuri uyu wa gatanu tariki 14 Gashyantare 2014 ku rusengero rwa
ASSEMBLIES OF GOD KIMIHURURA habereye umuhango wo guha abanyeshuri impamyabumenyi barangije amasomo mu ishuri rya Bibiliya BTC ( BIBLE TRAINING CENTER ) mu byiciro bitandukanye aribyo Diploma na Degree .
Mukiganiro n’umuyobozi wiri shuli Bwana Rev. Pastor Vianney Mulinda yagiranye n’ itangazamakuru , yataje ko iri shuri rya BTC rikorana n’amatorero atandukanye kandi rikaba ryaratangijwe n’itorero Rwanda
Pentecostal Assemblies of God .
Rev. Pastor Vianney yakomeje atangaza ko iri shuri rimaze imyaka17 kuko ryatangiye mu mwaka 1997 . iri shuri riherereye i nyandungu .
Abajiwe ku musaruro babona iri shuri ryatanze nyuma y’imyaka 17 , Rev. Pastor Vianney mu magambo ye yasubije ati “ Umusaruro ukomeye nuko iyo abakozi b’Imana bigishijwe, bamenya gukora neza umurimo w’Imana kandi bakagira n’amatorero meza . Ikindi kandi bagomba kugira imyitwarire myiza , bakamenya kubaka inzego z’ubuyobozi , niyo mpamvu nk’itorero rya Assemblies of God , ari itegeko ko buri mushumba agomba kunyura mu ishuri rya bibiliya , kuko bidufasha kugira gahunda no kugabanya ibibazo byaterwa no kudasobanukirwa , kuberako abantu baba barigishijwe mu ishuri , ndetse nabo twakira bavuye mu yandi matorero ,usanga bafite ubuhamya bwiza . Kandi umurimo w’Imana ugenda neza mu matorero bayoboye binyuze mubumenyi bakura mwi shuri , natwe rero turemeza ko iri shuli rifite umusaruro mwiza cyane .
Abasoje amasomo yabo ni abantu 170 , muribo 154 barangije icyiciro cya diploma , naho abandi 16 barangiza degree . Umushumba uhagarariye Rwanda Pentecostal Assemblies of God Rev. Pastor
Kabandana yatangaje ko bashishikariza abandi ba Pasiteri ko bakangurira abakristu bafite inshingano zitandukanye mu matorero yabo ko bagana amashuri ya bibiliya , yaba abashumba ndetse n’abakristo kuko kwiga ishuri rya bibiliya ntabwo bihabanye no kuzura umwuka wera ahubwo iyo wize ukuzura n’umwuka wera bituma uba umukozi w’Imana uhamye wujuje ibyangombwa byose .
Kabandana yavuze ko iri shuri ryakira abanyeshuri baturutse mu matorero yose , ati “ ubu dufite abanyeshuri baturuka mu matorero arenga icumi , bivuze ngo buri torero ryemerewe koherezamo umunyeshuri , icyo asabwa nuko agomba kuba yaravutse ubwa kabiri , akaba afite n’icyemezo ahawe n’umushumba umurera , ubundi agashobora kuriha amafaranga y’ishuri neza nkuko bisabwa n’ikigo , ikindi akabayumva neza rumwe mu ndimi ebyiri dukoresha , akarusho akaba yaba azumva zombie ( Kinyarwanda n’Icyongereza).
Tubabwire ko uyu muyobozi wiri shuri rya BTC Pasitori Mulinda JMV mu kwezi kwa munani azahabwa impamya bushobozi yikirenga yo k’urwego rwa PhD muri Theology.
Pastor Desire Habyarimana nawe yahawe impamyabumenyi ye . umufasha we yari yamuherekeje
source ibyishimo.com